title: Type 96 (panssarivaunu)

text: Kiinan kansanarmeijan panssarivaunut voidaan jakaa kolmeen sukupolveen: Ensimmäiseen kuuluvat vaunut perustuvat Neuvostoliiton T-54A:han, kuten Type 59 ja Type 69/79. Toisen sukupuolen muodostavat Norincon valmistavat vaunut alkaen Type 80 ja Type 96:stä. Kolmannen sukupolven muodostavat Type 99 -vaunut.MBT 2000 - Type 99 - Type 98 - T-72 - T-80 - T-84 - T-90


title: Gennadi Maslajev

text: Gennadi Aleksandrovitš Maslajev (s. 21. marraskuuta 1958 Gorki, nyk "Nižni Novgorod") on venäläinen jalkapallovalmentaja ja -tuomari sekä entinen pelaaja. Hän toimii kakkosdivisioonaseura FK Nižni Novgorodin päävalmentajana.


title: Gennadi Maslajev

text: Omalla pelaajaurallaan puolustajana ja keskikenttämiehenä pelannut Maslajev pelasi kotikaupunkinsa nyttemmin jo toimintansa lopettaaneessa Nižni Novgorodin Lokomotivissa vuosina 1987–1993 ja toimi joukkueen kapteenina. Lopetettuaan pelaajauransa Maslajev toimi tuomarina, pääasiassa avustavana erotuomarina, vuosina 1996–2001. Hän joutui toimimaan linjamiehenä myös Lokomotivin ottelussa. Sittemmin hän toimi pelaajauransa seurassa Lokomotivissa apuvalmentajana ja vuosina 2002—2003 sekä 2005 päävalmentajana.


title: Grise Fiord

text: Grise Fiord, (, tavumerkeillä: ᐊᐅᔪᐃᑦᑐᖅ, ) on pieni inuittikylä, Qikiqtaalukin alueella Nunavutin territoriossa Kanadassa. Kylä perustettiin vuonna 1953, mutta paikalla on ollut asutusta viimeiset 4 500 vuotta. Kylän asukasluku on 141 (väestönlaskenta 2006). Kylä sijaitsee tiettömällä alueella, ja ainoat liikenneyhteydet ovat vuosittaisen yhteysaluksen lisäksi lentokoneet. Kylän läheisyydessä sijaitsee Grise Fiordin lentoasema.


title: Grise Fiord

text: Grise Fiord sijaitsee Ellesmerensaaren eteläkärjessä ja on Pohjois-Amerikan pohjoisin siviiliasutuskeskus. Maailman pohjoisin asuttu paikka on Alert, joka sijaitsee Ellesmerensaaren pohjoiskärjessä. Asutuskeskus sijaitsee 1160 km pohjoiseen pohjoisesta napapiiristä.


title: Grise Fiord

text: Grise Fiord on Arctic Cordillera -vuoristossa, joka on ainoa merkittävä vuoristo Kanadan kalliovuorten itäpuolella.


title: Kuurinmaan siirtomaat

text: Kuurinmaan siirtomaat olivat Kuurinmaan herttuakunnan kaksi pientä siirtokuntaa. Nykyisen Gambian Kunta Kintehin saarella oli kuurinmaalainen linnoitus ja Länsi-Intian Tobagossa siirtokunta.


title: Kuurinmaan siirtomaat

text: Kuurinmaan herttuakunnan siirtomaat hankki sille sen herttua Jakob Kettler. Hän oli innostunut siirtomaista opiskellessaan Hollannissa. Jakob osti Tobagon saaren 1640-luvulla ja vuonna 1651 James Islandin (nyk. Kuntah Kinteh Island) nykyisestä Gambiasta. Jakob rakennutti Kuurinmaalle myös laivaston, joka käsitti 79 kauppa- ja 59 sotalaivaa. Kaikkiaan laivoissa oli 1 416 tykkiä, jotka valmistettiin Kuurinmaalla, kuten laivatkin.


title: Kuurinmaan siirtomaat

text: Kuurinmaalta vietiin Gambiaan suolaa, terästä, paloviinaa ja muuta tavaraa. Sieltä puolestaan saatiin muun muassa norsunluuta ja orjia. Orjat vietiin edelleen Tobagoon, jossa he työskentelivät pääasiassa sokeriplantaaseilla. Kuurinmaa menetti saaren vuonna 1659 hollantilaisille, ja kaksi vuotta myöhemmin se siirtyi Englannin omistukseen.


title: Kuurinmaan siirtomaat

text: Tobagon siirtomaahan muutti myös siirtolaisia Kuurinmaalta. Ensimmäiset heistä tulivat Tobagoon vuonna 1653. Heitä oli 212, mutta kaikki kuolivat vuoden kuluessa epäselvissä olosuhteissa. Vuonna 1656 saarelle saapui laiva "La Duchesse de Courlandie", jonka mukana oli 120 merimiestä ja 80 siirtolaisperhettä. Neljänä seuraavana vuonna saarelle tuli vielä kahdeksan laivaa ja 700 perhettä. Kuurinmaa menetti siirtomaansa myös Tobagossa 1650-luvun lopussa Pohjan sodan aikana. Kuurinmaan siirtomaakauden jäljiltä Tobagoon jäi kuurinmaalaisia paikannimiä, kuten esimerkiksi saaren suurin joki Courland River, joka laskee lahteen nimeltä Great Courland Bay.


title: Windau

text: Windau voi viitata seuraaviin:


title: RSCC

text: RSCC (, ) on venäläinen satelliittitietoliikennettä välittävä yhtiö.


title: RSCC

text:
Vuonna 1967 Molnija-1-tietoliikennesatelliitti alkoi lähettää TV- ja radio-ohjelmia satelliittivälitteisesti Neuvostoliittoon. Neuvostoliiton viestintäministeriö perusti helmikuussa 1968 "Tietoliikennenoodin numero 9", jonka tehtävä oli satelliittitietoliikenteen toteuttaminen. Tästä valtionyhtiöstä kehittyi 1990-luvulla RSCC-yhtiö.
RSCC:llä on geostationaarisen kiertoradan tietoliikennesatelliittien konstelaatio. Satelliitit ovat "broadcast"- eli ohjelmia välittäviä satelliitteja. Yhtiöllä on myös maanpäällisiä radiolinkkejä ja kuituoptista tiedonsiirtoa ja se toimii myös puheluiden ja laajakaistan välittämisessä Venäjälle.


title: RSCC

text:
Vuonna 1998 RSCC tilasi NPO PM:ltä Ekspress-A-tietoliikennesatelliitin. Ranskalainen Alcatel
rakensi sen radiohyötykuorman. Syyskuussa 2010 RSCC tilasi kolme Ekspress-tietoliikennesatelliittia, Express-AM8, Express-AT1 ja Express-AT2, Thales Alenia Space -yhtiöltä siten, että venäläinen Rešetnjov-yhtiö rakentaa satelliittirungot ja Thales Alenia radiohyötykuorman.


title: RSCC

text: Vuonna 2011 yhtiö tilasi Rešetnjovilta kolme Ekspress-tietoliikennesatelliittia, joihin Thales Alenia Space rakentaa tietoliikennelaitteet.


title: RSCC

text: Maaliskuussa 2012 RSCC tilasi kaksi tietoliikennesatelliittia Astriumilta.


title: RSCC

text: Vuonna 2015 laukaistaan RSCC:n ja Eutelsatin yhteisrahoitteinen tietoliikennesatelliitti asemaan 26 itäistä pituutta.


title: Lutz Dombrowski

text: Lutz Dombrowski (s. 25. kesäkuuta 1959 Zwickau, Itä-Saksa) on saksalainen pituushyppääjä, olympiavoittaja Moskovassa 1980.


title: Lutz Dombrowski

text: Dombrowski oli huippulupaus jo juniorina, hypäten 14-vuotiaana 641 cm ja 17-vuotiaana 755 cm. Dombrowskin ensimmäinen suuri kansainvälinen menestys oli Euroopan cupin voitto vuonna 1979 tuloksella 831 cm. Hän kilpaili samana vuonna myös maailmancupissa, missä sijoittui toiseksi Larry Myricksin jälkeen tuloksella 827 cm.


title: Lutz Dombrowski

text: Seuraavana vuonna Dombrowski oli kilpaillut vain kerran ennen olympiakisoja sivuten Nenad Stekicin Euroopan ennätystä 845 cm Dresdenissä. Kisoissa Stekic karsiutui Dombrowskin puolestaan hypätessä karsintojen parhaan tuloksen 817 cm. Finaalissa Dombrowskin sarja oli 815 – 832 – yli – 821 – 854 – 834 cm. Hopeamitalisti Frank Paschekin tulos oli 821 cm, joten voitto oli ylivoimainen. Dombrowskin viides hyppy oli siihen mennessä kaikkien aikojen toiseksi pisin Bob Beamonin maailmanennätyksen jälkeen, jopa tuulitulokset huomioiden. Dombrowski oli 187 cm pitkä ja painoi 87 kg, ammatiltaan hän oli kone- ja laitekorjaaja. Seuratasolla hän edusti SC Karl-Marx-Stadtia.


title: Lutz Dombrowski

text: Seuraavalla kaudella Dombrowski keskittyi kolmiloikkaan, jossa hänen ennätyksensä oli juniorina hypätty hallitulos 16,61 m. Hän osallistui tässä lajissa Euroopan cupiin sijoittuen viidenneksi ja maailmancupiin sijoittuen seitsemänneksi. Vuotta myöhemmin hän teki paluun pituushyppääjäksi voittaen Euroopan mestaruuden tuloksella 841 cm. Dombrowski oli jälleen ylivoimainen, sillä finaalin kaikki kolme mitattua hyppyä olisivat riittäneet kultamitaliin.


title: Lutz Dombrowski

text: Dombrowskin huippu-ura päättyi Euroopan mestaruuteen, seuraavan vuoden MM-kisoissa häntä ei enää nähty. Urheilu-urallaan Dombrowski joutui toimimaan myös Stasin epävirallisena ilmiantajana kahdeksan vuoden ajan. Urheilu-uransa jälkeen hän työskenteli liikunnanopettajana. Dombrowskin Moskovan olympialaisissa hyppäämänsä tulos on edelleen Saksan ennätys. Hänen isänsä Helmut hyppäsi aikoinaan pituutta 718 cm ja hänen tyttärensä Susann on pikajuoksija-pituushyppääjä.


title: Edward Hamm

text: Edward ("Ed" tai "Eddie") Barton Hamm (13. huhtikuuta 1906 – 25. kesäkuuta 1982) oli yhdysvaltalainen pituushyppääjä , olympiavoittaja Amsterdamissa 1928.


title: Edward Hamm

text: Hamm hyppäsi olympiakesänä Massachusettsin Cambridgessa uuden maailmanennätyksen 790. Kolme viikkoa myöhemmin Amsterdamin olympialaisissa hän voitti kultaa tuloksella 773. Parhaat tulokset saavutettiin alkukilpailussa, koska finaalissa käytettiin huonompaa rataa. Hamm menetti maailmanennätyksensä olympialaisissa hopealle jääneelle Haitin Silvio Catorille vain kuusi viikkoa myöhemmin. Muita suuria voittoja Hamm ei enää saavuttanut, mutta oli vielä kaksi vuotta myöhemmin maailmantilaston kärkinimi tuloksella 777.


title: William DeHart Hubbard

text: William DeHart Hubbard (25. marraskuuta 1903 – 23. kesäkuuta 1976) oli yhdysvaltalainen yleisurheilija ja ensimmäinen tummaihoinen amerikkalainen, joka voitti olympiakultaa yksilölajissa.


title: William DeHart Hubbard

text: Hubbard syntyi Cincinnatissa, Ohiossa, jossa hän kävi myös koulunsa. Sittemmin hän opiskeli Michiganin yliopistossa saavuttaen kolme yliopistomestaruutta (pituushyppy 1923 ja 1925, 100 jaardin juoksu 1925). Pituushypyssä hän voitti Yhdysvaltain-mestaruuden kuusi kertaa peräkkäin vuosina 1922–1927.


title: William DeHart Hubbard

text: Pariisin olympialaisissa 1924 pituushypyn karsinnat järjestettiin kömmähdyksen takia epäreilulla tavalla: toinen karsintaryhmistä hyppäsi vastatuuleen, toinen myötätuuleen. Vastatuuleen hypänneestä ryhmästä finaaliin selvisi ainoastaan Hubbard tuloksella 712. Loppukilpailussa Hubbard hyppäsi tuloksen 744,5, joka riitti kultamitaliin. Tulos ei kuitenkaan ollut olympialaisten paras, sillä edellisenä päivänä Robert LeGendre oli hypännyt viisiottelussa maailmanennätyksen 776. Häntä ei kuitenkaan ollut ilmoitettu mukaan pituushyppyyn.


title: William DeHart Hubbard

text: Hubbard oli suhteellisen pienikokoinen pituushyppääjäksi ja menestyi poikkeuksellisen nopeutensa ansiosta. Hän juoksi vuonna 1926 100 jaardin ME:tä sivuavan ajan 9,6.


title: William DeHart Hubbard

text: Vuoden 1925 yliopistojen mestaruuskilpailuissa Chicagossa Hubbard vei maailmanennätyksen LeGendreltä tuloksella 789. Cincinnatissa vuonna 1927 hän hyppäsi tuloksen 798, mutta sitä ei hyväksytty maailmanennätykseksi viettävän radan takia – alastulopaikka oli 2,5 senttimetriä alempana kuin ponnistuslankku. Amsterdamin vuoden 1928 olympialaisiin Hubbard osallistui loukkaantuneena ja jäi karsintaan.


title: William DeHart Hubbard

text: Myöhemmin Hubbard toimi rotusuhteiden neuvonantajana. Hän kuoli Clevelandissa vuonna 1976.


title: Albert Gutterson

text: Albert Lovejoy Gutterson (23. elokuuta 1887 – 7. huhtikuuta 1965) oli yhdysvaltalainen yleisurheilija, pituushypyn olympiavoittaja Tukholmassa 1912.


title: Albert Gutterson

text: Gutterson paransi olympialaisissa ennätystään lähes 30 senttimetriä voittaen kultamitalin tuloksella 760. Hopeamitalisti hyppäsi vain 721. Guttersonin tulos jäi vain senttimetrillä Peter O'Connorin maailmanennätyksestä. Hänen tulossarjansa oli erikoinen 760, 725, 718, 709, 709 eli hyppy hypyltä heikommin. Tulos paransi Frank Ironsin neljä vuotta vanhaa olympiaennätystä 12 senttimetrillä.


title: Albert Gutterson

text: Gutterson oli 185 cm:n mittainen ja painoi 81 kg.


title: Troy Dalbey

text: Troy Dalbey (9. syyskuuta 1968) on entinen yhdysvaltalainen uimari ja olympiavoittaja.


title: Troy Dalbey

text: Dalbey voitti 19-vuotiaana Soulin olympialaisissa vuonna 1988 kaksi kultaa; 4 × 100 metrin vapaauintiviestistä sekä 4 × 200 metrin vapaauintiviestistä. Uransa aikana hän voitti myös 4 × 200 metrin vapaauintiviestin MM-hopeaa MM-kilpailuissa 1991 Australian Perthissä.


title: Troy Dalbey

text: Dalbey on 190 senttimetriä pitkä ja painoi aktiiviurallaan 77 kilogrammaa.


title: Frank Irons

text: Francis "Frank" Cleveland Irons (23. maaliskuuta 1886 – 19. kesäkuuta 1942) oli yhdysvaltalainen yleisurheilija, pituushypyn olympiavoittaja Lontoossa 1908.


title: Frank Irons

text: Irons oli vain 164 cm pitkä ja painoi 61 kg. Hänen voittotuloksensa olympialaisissa oli uusi olympiaennätys 748. Hän paransi aiempaa Myer Prinsteinin olympiaennätystä 14 senttimetrillä. Neljä vuotta myöhemmin Tukholman olympialaisissa hän jäi yhdeksänneksi tuloksella 680.


title: Myer Prinstein

text: Myer (tai Meyer) Prinstein (alkujaan Mejer Prinsztejn, 22. joulukuuta 1878 – 10. maaliskuuta 1925) oli yhdysvaltalainen yleisurheilija ja moninkertainen olympiavoittaja.


title: Myer Prinstein

text: Prinstein syntyi 1878 Szczuczynissa, Puolassa. Hänen vanhempansa Jacob ja Julia Prinstein emigroituivat Yhdysvaltoihin 1883 aluksi New Yorkiin ja sittemmin Syracuseen. Myer oli kolmas perheen yhdeksästä lapsesta.


title: Myer Prinstein

text: Hän oli Syracusen yliopiston yleisurheilujoukkueen kapteeni ja suoritti loppututkinnon oikeustieteessä.


title: Myer Prinstein

text: Prinstein teki epävirallisen maailmanennätyksen pituushypyssä 11. kesäkuuta 1898 New Yorkissa tuloksella 723,5 cm. Ennätyksen rikkoi Irlannin William Newburn vain viikkoa myöhemmin. Seuraavana vuonna Alvin Kraenzlein paransi ennätystä. Prinstein otti ennätyksen uudelleen haltuunsa hyppäämällä 750 cm 28. huhtikuuta 1900 Philadelphiassa. Neljä kuukautta myöhemmin ennätyksen rikkoi Irlannin Peter O'Connor tuloksella 761, minkä IAAF hyväksyi yli kymmenen vuotta myöhemmin ensimmäiseksi viralliseksi maailmanennätykseksi.


title: Myer Prinstein

text: Prinstein sai hopeaa Pariisissa 1900 pituushypyssä tuloksella 717,5. Voittaja Alvin Kraenzlein hyppäsi vain sentin enemmän. Prinsteinin tulos oli alkukilpailusta, koska hänen yliopistonsa viranomaiset kielsivät häntä kilpailemasta sunnuntaina. Kraenzleinilla ei ollut vastaavaa rajoitusta ja hän teki voittotuloksensa loppukilpailussa. Tämä siitä huolimatta, että Prinstein oli juutalainen ja Kraenzlein kristitty. Väitetään Prinsteinin olleen niin vihainen, että hän löi Kraenzleinia. Seuraavana päivänä Prinstein voitti kolmiloikan tuloksella 14,47 edellisen olympiavoittajan James Connollyn jäädessä hopealle. Tulos oli 76 senttimetriä pidempi kuin Connollyn edellinen olympiaennätys.


title: Myer Prinstein

text: Saint Louisin olympialaisissa Prinstein korjasi edellisten kisojen "vahingon" voittamalla olympiahistoriassa ainutlaatuisen tuplamestaruuden. Voittotulokset olivat 734 ja 14,325. Lisäksi hän sijoittui viidenneksi sekä 60 että 400 metrillä. Pituushypyn voittotulos paransi Kraenzleinin olympiaennätystä 15,5 senttimetrillä.


title: Myer Prinstein

text: Ateenan välikisoissa Prinstein voitti jälleen pituushypyn tuloksella 720 jättäen maailmanennätysmies O'Connorin hopealle. Prinstein hyppäsi vain kerran loukkaantuen samalla. O'Connor protestoi tuomaritoimintaa vastaan, sillä ainoa tuomari oli Yhdysvaltain joukkueenjohtaja Matthew Halpin.


title: Myer Prinstein

text: Prinstein ei kilpaillut olympialaisissa välikisojen jälkeen. Hän eli New Yorkissa liikemiehenä ja kuoli sydänvaivoihin vain 46-vuotiaana.


title: Harjusinisiipi

text: Harjusinisiipi ("Scolitantides vicrama") on sinisiipilaji ja yksi Suomen uhanalaisimmista perhoslajeista. Se on myös rauhoitettu luonnonsuojeluasetuksella kolmen muun sinisiipilajin tapaan.


title: Harjusinisiipi

text:
Koiraan siiven yläpinta on kirkkaansininen. Siipien reunassa on leveähkö, sisäreunasta samea musta reunus ja sekä etu- että takasiipien keskellä on siiven poikkisuunnassa venynyt musta keskitäplä. Takasiiven ulkoreunassa on rivi mustia reunatäpliä. Naaraan siivet ovat yläpuolelta mustanruskeat, mutta siipien tyviä kohti niissä on myös hieman sinistä väriä ja keskellä keskitäplä. Siipiripset ovat valkoiset, sipisuonten kohdalta mustat. Siipien alapinnat ovat vaalean siniharmaat ja niissä on voimakkaita mustia, ohuelti valkoreunaisia täpliä. Etusiiven tyviosassa on kaksi laajaa mustaa täplää. Takasiipien reunan nuolimaisiin mustiin täpliin liittyy voimakkaan oranssinpunaista väriä. Siipiväli on 22–29 mm.
Harjusinisiipeä tavataan keskisestä Euroopasta Pohjois-Intiaan, Kiinan länsiosiin ja Jakutiaan. Lounais-Euroopassa sen korvaa lännenharjusinisiipi ("Scolitantides baton").


title: Harjusinisiipi

text: Suomessa harjusinisiipi on erittäin harvinainen perhoslaji, jota esiintyi aikaisemmin paikoittaisena monilla Etelä- ja Keski-Suomen harjuilla, mutta joka katosi useimmilta esiintymispaikoiltaan 1970- ja 1980-lukujen aikana. Pitkään harjusinisiiven ainoa esiintymisalue Pohjoismaissa sijaitsi Säkylässä puolustusvoimien alueella, missä edelleen jatkuvat kovapanosammunnat ovat estäneet maaston umpeenkasvun, mutta kesällä 2013 löydettiin esiintymä myös Alastarosta. Lentoaika on yhtenä sukupolvena kesäkuun puolivälistä heinäkuulle.


title: Harjusinisiipi

text: Harjujen umpeenkasvu laidunnuksen ja maanoton lopettamisen sekä erityisesti metsäpalojen tehokkaan sammutuksen vuoksi, on tehnyt harjusinisiivestä äärimmäisen uhanalaisen. Vuonna 2006 lajin koko kannaksi Suomessa arvioitiin noin 300 yksilöä. Vuonna 1994 harjusinisiipiä siirtoistutettiin Ruokolahdelle paikkaan, jossa laji on aikaisemmin esiintynyt, mutta kanta katosi kahdessa vuodessa. Laji edellyttää elinympäristökseen kuivia ja lämpimiä etelärinteitä, missä maan pinta ei ole kokonaan kasvillisuuden peittämää ja joilla kasvaa toukan ravintokasvia, kangasajuruohoa. Laji on erittäin paikkauskollinen ja yksilöt lepäävät mielellään nuorilla männyillä.


title: Harjusinisiipi

text: Naaras munii kangasajuruohon kukintoihin, joissa toukat kuoriutuvat noin viikon kuluttua. Toukat syövät pääasiassa kukintoja sekä kehittyviä hedelmystöjä ja ovat täysikasvuisia noin kuukaudessa. Talvehtiminen tapahtuu neljännessä toukkavaiheessa ja toukka koteloituu keväällä. Kotelovaiheen kesto on pari viikkoa. Keski-Euroopassa kehittyy kesän aikana myös toinen sukupolvi.


title: Harjusinisiipi

text: Harjusinisiipi on Euroopassa luokiteltu silmälläpidettäväksi ja Suomessa vuoden 2010 kansallisessa uhanalaisarvioinnissa äärimmäisen uhanalaiseksi (CR) ollut Suomessa luonnonsuojelulailla rauhoitettu vuodesta 1989 lähtien. Yksittäisen perhosen korvausarvo on 1682 euroa.


title: Harjusinisiipi

text: Suomen ympäristökeskus selvittää vuosien 2015 ja 2016 aikana Säkylänharjun harjusinisiipipopulaation kokoa ja kannanvaihteluita sekä mahdollisuutta siirtoistuttaa sinisiipiä Lopelle, Komion luonnonsuojelualueelle.


title: Harjusinisiipi

text: Toukka syö kangasajuruohoa ("Thymus serpyllum").


title: Maria Furuhjelm

text: Marie (Maria) Lovisa Furuhjelm (o.s. Gripenberg, 26. tammikuuta 1846 Mustiala – 19. maaliskuuta 1916 Helsinki) oli suomalainen kansanvalistaja ja kirjailija. Hän käytti nimimerkkejä "Maria" ja "-il-".


title: Maria Furuhjelm

text: Maria Furuhjelmin vanhemmat olivat senaattori, vapaaherra Johan Ulrik Sebastian Gripenberg ja Maria Lovisa Öhrnberg. Hänen sisariaan olivat Aleksandra Gripenberg ja Elisabeth Stenius-Aarneenkallio.


title: Maria Furuhjelm

text: Furuhjelmin kirjallinen ura alkoi 18-vuotiaana, kun hän 1864–1865 julkaisi lastenkertomuksia turkulaisessa pennikirjastossa "Pennibibliotek". Hän jatkoi kirjoittamista myös mentyään naimisiin 1874 Evon metsäopiston lehtori J. E. Furuhjelmin (k. 1901) kanssa. Furuhjelmin laajin teos on 1879 ilmestynyt romaani "Skilda vägar", jota pidetään Suomen ensimmäisenä tyttökirjana.


title: Maria Furuhjelm

text: Furuhjelm kiersi myös kansanvalistajana eri puolilla Suomea pitäen kansantajuisia esitelmiä kodinhoidosta, lastenkasvatuksesta ja naisasiasta. Hän kirjoitti 1890-luvulla näihin aihepiireihin liittyviä valistuskirjasia, joita julkaistiin Suomen Naisyhdistyksen yleishyödyllisessä kirjastossa ruotsiksi sekä Hilda Käkikosken kääntäminä suomeksi. Furuhjelm kirjoitti lisäksi artikkeleita sanomalehtiin ja kirjalliseen "Excelsior"-kalenteriin sekä Koti ja Yhteiskunta -lehteen.


title: Klodvig II

text:
Klodvig II (637–657) oli Neustrian ja Burgundin kuningas 639–657.
Klodvig sai Neustrian ja Burgundin kuninkuuden isänsä Dagobert I:n kuoltua. Klodvigin veli Sigebert III oli saanut Austrasian kruunun jo vuonna 634.


title: Klodvig II

text: Klodvig oli suurimman osan hallituskauttaan alaikäinen, ja Neustrian major domukset Aega ja Erchinoald nousivatkin nuoren kuninkaan aikana tärkeimmiksi vallankäyttäjiksi. Vuonna 648 Klodvig meni naimisiin Balthildin kanssa, jolla oli myös suuri vaikutus kuningaskunnan hallintoon.


title: Muumiotauti

text: Muumiotauti on omenapuita vaivaavan "Monilia fructigena" -sienen aiheuttama sairaus. Taudin ensioireita ovat omeniin ilmestyvät pienet ruskeat kuoliolaikut, jotka laajenevat nopeasti. Laikun keskelle muodostuu valkoista pistemäistä kasvustoa, josta itiöt leviävät. Syksyllä saastuneet omenat mustuvat ja tulevat sitkeiksi. Näissä omenissa tauti talvehtii, joten ne on tuhottava taudin leviämisen estämiseksi.


title: Muumiotauti

text: Jos haluaa estää muumiotautia leviämästä, kannattaa niin maahan pudonneet kuin puissakin olevat saastuneet omenat ja lehdet tuhota polttamalla tai hautaamalla maahan. Normaalissa kotikompostissa tauti ei tuhoudu. Ennalta ehkäisevinä toimenpiteinä voidaan leikata puuta riittävän usein, jotta se pysyy ilmavana, ja pitää maan kosteus tasaisena, jotteivät omenat halkeilisi.


title: Muumiotauti

text: Taudin vaivaamat omenat ovat syötäväksi kelpaamattomia. "Monilia laxa" -sieni taas aiheuttaa versomuumiotautia, joka tuhoaa kukkivia oksia.


title: Muumiotauti

text: Myös "Monilinia fructicola" -sieni on aiheuttanut Euroopassa hedelmäpuiden muumiotautia.


title: Lanugo

text: Lanugo eli utukarvoitus on nukkamaista karvaa, jota saattaa ilmetä, kun iho ohenee liikaa. Muun muassa anorektikoille saattaa ilmetä lanugoa, ja sitä on aivan pienillä vauvoilla, mutta se häviää vähitellen.


title: Porta San Paolo

text: Porta San Paolo on kaupunginportti Roomassa Via Ostiensen alkupäässä. Antiikin aikana sitä kutsuttiin nimellä "Porta Ostiensis". Portti on osa Rooman ulointa puolustusjärjestelmää Aurelianuksen muuria, mutta nykyään portti seisoo muurista vapaana ja näyttää linnakkeelta. Sitä kutsutaankin toisinaan "il castellettoksi". Aivan portin läheisyydessä sijaitsee myös Aurelianuksen muuriin kuulunut Cestiuksen pyramidi, alun perin hautamuistomerkki Augustuksen ajalta.


title: Porta San Paolo

text: Totilan johtamat ostrogootit tunkeutuivat Roomaan Porta San Paolon kautta ja ryöstivät kaupungin 549.


title: Saharov-palkinto

text: Saharov-palkinto on Euroopan parlamentin vuosittain myöntämä palkinto ihmisoikeuksien ja mielipiteenvapauden hyväksi tehdystä työstä maailmassa. Palkinto on nimetty venäläisen fyysikon ja toisinajattelijan Andrei Saharovin (1921–1989) mukaan ja se myönnettiin ensimmäistä kertaa vuonna 1988. Vetypommin kehittäjä Saharov keskittyi myöhemmin totalitaarisen yhteiskunnan kritiikkiin ja ihmisoikeustaisteluun silloisessa Neuvostoliitossa. Hänelle myönnettiin vuonna 1975 Nobelin rauhanpalkinto.


title: Saharov-palkinto

text: Saharov-palkinnon tarkoituksena on rohkaista esikuvansa Saharovin mukaan poikkeuksellisista saavutuksista niitä, jotka taistelevat rohkeasti ihmisoikeuksien ja perusvapauksien, erityisesti sananvapauden puolesta, suojelevat vähemmistöjen oikeuksia, puolustavat kansainvälisen oikeuden kunnioittamista tai edistävät demokratian ja oikeusvaltion periaatteiden toteuttamista.


title: Saharov-palkinto

text: Palkinnon voi saada yksi tai useampi henkilö, ryhmä tai järjestö. Palkinto luovutetaan aina loppuvuodesta Euroopan parlamentissa Strasbourgissa ja sen rahallinen arvo on 50 000 euroa.


title: Nummijärvi

text: Nummijärvi on yksi Kauhajoen kuudesta maakirjakylästä. Se on keskittynyt Nummijärveksi nimetyn järven ympärille. Siihen kuuluvat: Nummikosken, Nummijärven ja Koivumäen taajamat.


title: Nummijärvi

text: Nummijärvellä käytiin Suomen sodan aikaan 1808 Nummijärven taistelu, josta on alueella pystytetty muistomerkki.


title: Nummijärvi

text: Nummijärven kylästä löytyvät palvelut: oma sivukirkko, Nummikoti, kauppa ja leirintäalue. Kirkko ja Suomen sodan muistomerkki ovat kylän nähtävyyksiä. Nummikodilla on asuntoja, päiväkoti ja kylätupa.


title: Nummijärvi

text: Nummijärven alueella järjestetään vuosittain monien muiden tapahtumien lisäksi Nummirock, joka on aikojen saatossa muuttunut koko kansan juhannusjuhlasta metallimusiikkia suosivaksi tapahtumaksi.


title: Nummijärvi

text: Vuonna 2006 Nummijärvi valittiin vuoden eteläpohjalaiseksi kyläksi.


title: Kevin Phillips

text: Kevin Phillips voi tarkoittaa seuraavia henkilöitä:


title: Vantaa Floorball Team

text: Vantaa Floorball Team eli VFT on vantaalainen salibandyn erikoisseura, joka on perustettu 1993. Seuran naisten edustusjoukkue pelaa II-divisioonassa ja miesten joukkue VI-divisioonassa.


title: Vantaa Floorball Team

text: Miesten edustusjoukkue voitti Suomen mestaruuden kaudella 1996–1997 ja oli kahdesti hopealla kausina 1995–1996 ja 1998–1999. Viimeisen hopean jälkeen joukkue siirtyi edustamaan HIFK:ta. Naiset ovat voittaneet Suomen mestaruuden kolmesti kausina 1997–1998, 1998–1999 ja 2003–2004. Viimeisen mestaruuden jälkeen joukkue siirtyi edustamaan Tikkurilan Tiikereitä, joka voitti heti seuraavalla kaudella Suomen mestaruuden. Myös seuran A-pojat ovat kertaalleen voittaneet Suomen mestaruuden.


title: Vantaa Floorball Team

text: Naisten suomenmestaruusjoukkueen siirryttyä syksyllä 2004 Tikkurilan Tiikereihin myös muita joukkueita siirtyi muihin seuroihin kuten SB-Vantaaseen ja M-Teamiin. Tämän jälkeen VFT on keskittynyt lasten ja nuorten kerhotoimintaan sekä perheliikuntaan.


title: Movement (kappale)

text: Movement on yhdysvaltalaisen dance-punk-yhtye LCD Soundsystemin kappale, joka julkaistiin singlenä 8. marraskuuta 2004. Se julkaistiin myös CD:nä, kun aikaisemmat singlet oli julkaistu vain vinyylilevylle. Singlen kappaleet julkaistiin kolme kuukautta myöhemmin ilmestyneellä yhtyeen nimikkoalbumilla.


title: Movement (kappale)

text:
A-puoli
B-puoli


title: Olavi Reimas

text: Olavi Reimas oik. "Unto Kalervo Eskola" (14. maaliskuuta 1914 Viipuri − 9. kesäkuuta 1995 Kauniainen) oli suomalainen näyttelijä.


title: Olavi Reimas

text: Valentin Vaala löysi Varkauden Työväenteatterissa näytelleen Reimaksen pääosaan elokuvaansa "Vihreä kulta" (1938). Tämän jälkeen Reimas näytteli kymmenessä muussa Vaalan elokuvassa Vaalan luottonäyttelijänä. Muiden ohjaajien elokuvissa Reimas ei juuri esiintynyt. Reimas lopetti näyttelemisen 1940-luvun lopulla. Viimeiseksi elokuvaksi jäi "Sinut minä tahdon" (1949), joka oli Vaalan ohjaama romanttinen komedia.


title: Sopatros Apameialainen

text: Sopatros Apameialainen () (k. n. 330-337) oli antiikin kreikkalainen sofisti ja uusplatonilainen filosofi. Hän oli kotoisin Apameiasta.


title: Sopatros Apameialainen

text: Sopatros oli Iamblikhoksen oppilas. Tämän kuoleman (n. 325) jälkeen hän siirtyi Konstantinopoliin, missä hän ystävystyi Konstantinus I:n kanssa. Myöhemmin keisari kuitenkin määräsi hänet kuolemaan. Väitettiin, että syynä oli se, että Konstantinus halusi osoittaa tällä kääntyneensä vilpittömästi kristinuskoon. Eunapios, joka kertoo tapauksesta enemmän, sekä Zosimos katsovan kuoleman olleen Flavius Ablaviuksen masinoima. Eunapioksen mukaan Sopatroksen syyksi laitettiin se, että hän pidätteli magialla viljaa tuoneita laivoja, kun kaupungissa oli ruokapula. Näin hän on kuollut todennäköisesti vuosien 330 ja 337 välillä.


title: Sopatros Apameialainen

text: "Suda" mainitsee kaksi Sopatros-nimistä sofistia, mutta kyseessä saattaa olla sama henkilö. Sopatros kirjoitti useita teoksia, mukaan lukien teokset "Kaitselmuksesta" ja "Ihmisistä joilla on ansaitsematon hyvä tai huono onni". Lisäksi hän kirjoitti tiivistelmiä useista teoksista, sekä mahdollisesti teoksen "Historiallisia lainauksia", josta Fotios on säilyttänyt yhteenvedon. Teos vaikuttaa sisältäneen suuren määrän faktaa ja fiktiota, kerättynä useilta eri kirjailijoilta.


title: Sopatros

text: Sopatros (, ”isän pelastaja” tai ”pelastava isä”) voi viitata seuraaviin henkilöihin:


title: Aviapoliksen rautatieasema

text: Aviapolis () on Kehäradan rautatieasema, joka otettiin käyttöön heinäkuussa 2015. Se sijaitsee Helsinki-Vantaan lentoaseman eteläpuolella Vantaan Aviapoliksessa. Aviapolis on tunneliasema ja siellä pysähtyvät - ja -junat. Lentoasemalle liikennöidään raiteelta 1 ja Helsinkiin raiteelta 2.


title: Aviapoliksen rautatieasema

text: Aviapoliksen asemanseutu on suunniteltu toimisto- ja asuinalueeksi. Skanska on aloittanut uuden kaupunkikorttelin rakentamisen aseman pohjoispäätyyn. Ensimmäiseksi uuteen korttelin valmistuu Aviabulevardi-toimistotalo. Myös ensimmäisen hotellin rakentamisesta on tehty päätös kun Keva osti Lentoasemakiinteistöt Oyj:ltä tontin Aviapolis Asemalta.


title: Aviapoliksen rautatieasema

text: Alueen liikenteellinen saavutettavuus on hyvä. Rautatieaseman lisäksi alueelle on suunnitteilla bussiterminaali ja lähistöllä on Suomen päälentoasema. Lisäksi Kehä III:n parannustyöt helpottavat autolla liikkumista. Aseman läheisyydessä sijaitsee myös Suomen ilmailumuseo.


title: Aviapoliksen rautatieasema

text: Toukokuussa 2014 valmistunut Aviapolis on ensimmäinen Kehäradan kahdesta tunneliasemasta. Koska Aviapolis avattiin ennen Lentoaseman asemaa, 40 metrin syvyydessä sijaitseva asema on samalla Suomen ensimmäinen täysin maan alla sijaitseva rautatieasema.


title: Aviapoliksen rautatieasema

text: Kolmen ensimmäisen vuoden aikana aseman kaiuttimista soi taukoamaton ambient-musiikki, jonka olivat säveltäneet Tapani Rinne ja Teho Majamäki.


title: Hippodamos

text: Hippodamos (, 498–408 eaa.) oli antiikin kreikkalainen arkkitehti, jota pidetään ruutuasemakaavan kehittäjänä ja kaupunkisuunnittelun isänä. Hippodamos oli kotoisin Miletoksesta Vähästä-Aasiasta.


title: Hippodamos

text: Hippodamos suunnitteli muun muassa Ateenan satamakaupungin Pireuksen, Rhodoksen kaupungin sekä Suur-Kreikan Thurioin asemakaavat. Hippodamoksen kehittämän kaupunkityypin ominaispiirteitä olivat säännöllinen suorakulmainen katuverkko, erilaisia tehtäviä varten varatut vyöhykkeet (poliittinen, uskonnollinen, taloudellinen) ja monumentaalisuus.


title: Vasili Perov

text: Vasili Grigorjevitš Perov (; 2. tammikuuta 1834 Tobolsk Venäjä – 10. kesäkuuta 1882 Kuzminki, nykyisin osa Moskovaa) oli venäläinen taidemaalari ja Vaeltajien koulukunnan perustajia.


title: Vasili Perov

text: Vasili Perov suoritti kurssin Arzamasin piirikunnan koulussa ja siirtyi sen jälkeen "Aleksandr Stupinin taidekouluun", joka myös sijaitsi Arzamasissa. Vuonna 1853 hän pääsi Moskovan maalaus-, veisto- ja rakennustaiteen opistoon, jossa hän sai opetusta maineikkailta taiteilijoilta. 1862 Perov matkusti kolmeksi vuodeksi Länsi-Eurooppaan ja maalasi katunäkymiä. Palattuaan Moskovaan hän loi mestariteoksensa. Hän sai 1866 akateemikon arvonimen, 1871 hänestä tuli Moskovan maalaus-, veisto- ja rakennustaiteen opiston opettaja, ja näihin aikoihin hän liittyi Vaeltajiin.


title: 76 K 02

text: 76 K 02 on Venäjällä 1900-luvun alussa valmistettu, kenttätykistön käyttöön suunniteltu kanuuna.


title: 76 K 02

text: Suomen puolustusvoimien käyttöön niitä jäi sisällissodan aikana venäläisten joukkojen joko antautuessa tai paetessa maasta.


title: Talk (kappale)

text: ”Talk” on englantilaisen vaihtoehtorock-yhtye Coldplayn kappale. Se julkaistiin kolmantena singlenä yhtyeen kolmannelta albumilta "X&Y". Yhdysvalloissa kappale nousi "Billboard" Hot 100 -singlelistalla sijalle 86 ja muualla maailmassa sen suosio vaihteli. Alankomaissa single nousi sijalle yksi.


title: Talk (kappale)

text: Kaikki yhtyeen jäsenet osallistuivat kappaleen tekemiseen. Kappale rakentuu Kraftwerkin vuoden 1981 kappaleen ”Computer Loven” riffin ympärille.


title: Talk (kappale)

text:
Kriitikoiden arviot ”Talkista” olivat yleisesti ottaen positiivisia. Arvioissa kiiteltiin kappaleen musiikkia ja muistettavia sanoituksia. Sekä kappale että sen ”Thin White Duke” -remiks olivat ehdolla vuoden 2007 Grammy-palkintogaalassa, joista jälkimmäinen voitti kategoriassa vuoden paras remiks-kappale.Kolmiosainen erikoissingle, joka sisälsi konserttitallenteita, jotka oli nauhoitettu Gelredomessa vuonna 2005, julkaistiin joulukuussa 2005.
US


title: Talk (kappale)

text: Huomautukset:


title: Tuupakka

text: Tuupakka on Vantaan länsiosassa, Viinikkalan ja Ylästön kaupunginosien alueella sijaitseva asuinalue, teollisuusalue, Kehä III:n tieliittymä ja pikavuoropysäkki.


title: Tuupakka

text: Alueella sijaitsee Vantaan kaupungin keskusvarikko. Vantaanjoen Vantaankosken mutka reunustaa Tuupakan aluetta luoteen, lännen ja lounaan puolelta.


title: Tuupakka

text: Tuupakan liittymä Kehä III:lla on merkittävä kulkureitti Viinikkalan logistisille toimintayksiköille, jotka sijaitsevat Helsinki-Vantaan lentoaseman länsilaidalla.


title: Tuupakka

text: Kehä III:lla sijaitsee Tuupakan pikavuoropysäkki, jonka kautta ajetaan lentoaseman, Hämeenlinnan ja Tampereen välisiä linja-autovuoroja.


title: Oraakkeliluuennustus

text: Kuori-luu-ennustaminen (甲骨 jiǎgǔ, kuori-luu; tai bǔcí, perint.卜辭, yksinkert.卜辞, kirjaimellisesti halkeaman sanoma) on kiinalainen ennusmenetelmä, joka oli käytössä Shang-dynastian ja Läntisen Zhou-dynastian aikana. Oraakkeliluita on löytynyt n. 100 000 kappaletta. Kirjoitusmerkkien kokonaismäärä on n. 4 600, joista noin puolet on tähän mennessä tulkitsemaan.


title: Oraakkeliluuennustus

text: Halkeamasta ennustamista käytettiin kärsämönvarsiennustamisen kanssa tavallisimmin uskonnollisten ja valtiollisten asioiden tutkimiseen. Tapana oli käyttää molempia menetelmiä täydentämään toisiaan. Luuennustamista pidettiin tärkeämpänä ja suoritettiin yleensä ensin. Kärsämönvarsilla varmistettiin vastauksen pitävyys. Ennustamisia käytettiin apuna, kun keskusteltiin päätösten teosta. Kuningas, ministerit, neuvonantajat ja joskus myös kansa pääsi esittämään mielipiteensä siitä, miten ennusmerkkejä tulee käytönnössä tulkita ja soveltaa.


title: Oraakkeliluuennustus

text: Oraakkeliluutekstien kaunokirjallinen arvo on pieni, mutta niillä on tärkeä merkitys kielen- ja historiantutkimuksen lähdeaineistona.


title: Oraakkeliluuennustus

text: Ennustamisessa käytettiin usein härän lapaluuta tai kilpikonnan vatsakilpeä, johon tehtiin kahteen riviin pieniä koloja. Ennustaja kirjoitti luuhun ennustuksen päivämäärän ja kysymyksen. Sen jälkeen kahteen rinnakkaiseen koloon työnnettiin kuuma rautatanko, koska kysymys esitettiin tavallisesti sekä "kyllä"- että "ei"-muodossa, esim. "meneekö X naimisiin Y:n kanssa?" ja "eikö X mene naimisiin Y:n kanssa?"


title: Oraakkeliluuennustus

text: Kysymys saatettiin esittää kerran, kaksi tai maksimissaan kolme kertaa. Samaan kysymykseen käytettiin lisäksi kärsämönvarsiennustusta, joka samoin voitiin suorittaa enintään kolme kertaa.


title: Oraakkeliluuennustus

text: Ennustaja tulkitsi kuumennettaessa syntyneet halkeamat. Luuhun kirjoitettiin muistiin ennustuksen negatiiviset ja positiiviset tulkinnat. Ennusteen viereen lisättiin myöhemmin merkintä asian saamasta käänteestä, ts. kommentti siitä, kuinka hyvin ennustus piti paikkansa. Vuoden lopussa voitiin käydä läpi kaikki ennusteet ja tarkistaa niiden paikkansapitävyys.


title: Oraakkeliluuennustus

text: Kysymykset koskivat kaikkia hallitsijan toimia: esi-isien palvontaa, sotaretkiä, kruunajaisia, maanviljelystä, meteorologiaa (mm. sadetta ja tuulia), sairauksia, unia ja syntymiä.


title: Eisbären Berlin

text: Eisbären Berlin () on berliiniläinen jääkiekkoseura, joka pelaa Saksan korkeimmalla sarjatasolla, DEL-liigassa. Eisbären on voittanut seitsemän mestaruutta, joista kaikki 2000-luvulla (2005, 2006, 2008, 2009, 2011, 2012, 2013). Se voitti aikanaan myös Itä-Saksan mestaruuden 15 kertaa. Eisbärenin kotiareena on yli 14 000 paikkainen Mercedes-Benz Arena. Eisbärenin tunnuslaulu on ”Hey, wir wollen die Eisbären seh’n” (suomeksi ”Hei, Me tahdomme nähdä Jääkarhut”), jonka teki vuonna 1997 yhtye nimeltä Puhdys.


title: Eisbären Berlin

text:
Kaudella 2013–2014 seuran yleisökeskiarvo kotiotteluissa oli 12 738.
Deutsche Eishockey Liga


title: Eisbären Berlin

text: DDR-Oberliga


title: Eisbären Berlin

text: European Trophy


title: Eisbären Berlin

text: Deutscher Eishockey-Pokal


title: Eisbären Berlin

text: Continental Cup


title: Eisbären Berlin

text: European Hockey League


title: Star Wars: Empire at War

text: Star Wars: Empire at War on LucasArtsin vuonna 2006 julkaisema strategiapeli, joka perustuu George Lucasin Tähtien sota -elokuvasarjaan. Se sijoittuu alkuperäiseen trilogiaan ja siinä taistellaan joko Galaktisen Imperiumin tai Kapinaliiton puolella.


title: Star Wars: Empire at War

text:
Peli on reaaliaikainen strategia, jossa pelaaja valitsee puolensa joko Imperiumin ja Kapinaliiton välillä. Pelaajan tehtävänä on luoda omia tukikohtia, joukkoja ja kulkuneuvoja, joilla tuhota vastustaja. Kummallakin on omat vahvuutensa esim. tähtituhooja voi pelotella vihollislaivaston karkuun tai X-siipinen voi tuhota Kuolemantähden ampumalla protonitorpedot sen ilmastointikuiluun. Pelissä on kampanja-muoto, Galaktinen Valloitus ja skirmish jossa pitää tuhota vihollisen avaruusasema. Sotaa voidaan käydä suoraan galaksin kartalta, avaruudessa tai planeetan
pinnalla. Pelin juonena on valloittaa kaikki planeetat kartalta. Vuonna 2007 peliin julkaistiin Empire at War: Forces of Corruption -lisäosa, jossa on mahdollista rakentaa Supertähtituhooja Executor tai Toinen Kuolemantähti. Lisäksi pelissä on uudet sotavoimat, Tyber Zannin oma organisaatio, Zann Consortium. Pelissä voi myös sabotoida toisen tukikohtia, käydä mustaa pörssiä tai korruptoida planeetta.


title: Star Wars: Empire at War

text: Pelin tarinakampanjat sijoittuvat aikaan Episodi 3:n jälkeen ja Episodi 4:n loppuun. Sekä Kapinaliitolla, että Imperiumilla on omat kampanjansa.


title: Star Wars: Empire at War

text: Kampanjassa kapinalliset saavat selville Imperiumin aikeesta rakentaa Kuolemantähti. Kampanjan päätavoite on pelata kampanjan tehtäviä, kunnes Kuolemantähti on tuhottava.


title: Star Wars: Empire at War

text: Kampanjassa Darth Vader ja muut Imperiumin johtajat yrittävät saada Kuolemantähden valmiiksi ja sen jälkeen tuhota kapinalliset lopullisesti.


title: Star Wars: Empire at War

text: Lisäosassa Forces of Corruption on kampanja Zann Consortiumille. Kampanjan aikajana on pitempi kuin muiden. Se alkaa vähän ennen Yavinin taistelua ja päättyy vähän aikaa Endorin taistelun jälkeen. Tavoitteena on tehdä Zann Consortiumista galaksin mahtavin rikosjärjestö.


title: Kyösti Julku

text: Kyösti Julku (24. lokakuuta 1931 Impilahti – 11. elokuuta 2007 Oulu) oli Oulun yliopiston historian professori, joka tutki muun muassa Pohjois-Pohjanmaan keskiaikaa sekä Pähkinäsaaren ja Täyssinän rauhojen rajalinjoja. Pähkinäsaaren rauhan rajasta hän debatoi kiivaasti John Lindin ja Jukka Korpelan kanssa. 1990-luvulla Julku profiloitui Kalevi Wiikin suomalaisten alkuperää koskevan teorian kannattajana.


title: Łukasz Czapla

text: Łukasz Czapla (s. 8. joulukuuta 1982 Krakova) on puolalainen riistamaaliampuja ja moninkertainen maailmanmestari.


title: Łukasz Czapla

text: Czapla on voittanut neljä miesten maailmanmestaruutta ja yhden poikien maailmanmestaruuden.


title: UFC 13

text: UFC 13: Ultimate Force oli Ultimate Fighting Championshipin järjestämä vapaaottelu-tapahtuma. Se järjestettiin 30. toukokuuta 1997 Augustassa, Georgiassa. Tapahtuma televisioitiin myös pay-per-view -lähetyksenä.


title: UFC 13

text: UFC 13 -tapahtumassa oli kaksi neljän ottelijan turnausta, joista toinen oli raskaan- ja toinen kevyensarjanturnaus, sekä "Superfight" -ottelu Vitor Belfortin ja Tank Abbottin kesken.


title: UFC 13

text: Tapahtumassa myös tekivät ensiesiintymisensä tulevaisuuden UFC mestarit ja legendat, Randy Couture ja Tito Ortiz.


title: UFC 13

text: Tony Halme otteli ensimmäisenä suomalaisena UFC:ssa kyseisessä tapahtumassa.


title: UFC 13

text: Ennen turnauksia käytiin myös kamppailut paikasta varaottelijana.


title: Helmijoki

text: Helmijoki () on 177 kilometrin pituinen, usean joen alajuoksuna toimiva joki Guangdongissa, eteläisessä Kiinassa. Helmijoki laskee useana haarana Etelä-Kiinan mereen Hongkongin ja Macaon välillä. Joen suistoalue on yksi Kiinan saastuneimpia alueita.


title: Helmijoki

text: Helmijoen kautta mereen laskee esimerkiksi Länsijoki (Xī Jiāng), lännestä itään laskeva 1 960 kilometriä pitkä joki, jonka valuma-alue on 329 000 neliökilometriä. Länsijoen ohella keskeisimmät Helmijokeen laskevat joet ovat Beijoki (Běi Jiāng, ’pohjoisjoki’) ja Dongjoki (Dōngjiāng, ’itäjoki’).


title: Helmijoki

text: Jos Helmijoen alkuvirtana toimivia vesistön yläjuoksun jokia luetaan kokonaisuudeksi, kuten jotkut lähteet tekevät, Helmijoen vesistön pituudeksi saadaan noin 2 400 kilometriä. Tämä olisi Kiinan kolmanneksi pisin jokialue.


title: Helmijoki

text: Joki on antanut nimensä muun muassa Zhujiangin panimolle ja sen olutmerkille.


title: Ottawan piirikunta (Ohio)

text: Ottawan piirikunta on piirikunta Ohiossa, Yhdysvalloissa, joka on nimetty Ottawa-intiaaniheimon mukaan. Sen suurin kaupunki on Port Clinton.


title: Ottawan piirikunta (Ohio)

text: Ottawan naapuripiirikuntia ovat Erie kaakossa, Sandusky etelässä, Wood lännessä ja Lucas luoteessa.


title: Ottawan piirikunta (Ohio)

text: Piirikunnassa oli vuoden 2010 väestönlaskennassa 41 428 ihmistä. Etniset ryhmät jakautuvat valkoisiin, joita on 97,4%, mustiin (1,0%), alkuperäisamerikkalaisiin (0,2%) ja aasialaisiin (0,3%).


title: Ottawan piirikunta (Ohio)

text: Kotitalouden mediaanitulo on 53 614 dollaria ja köyhyysrajan alapuolella oli 10,2% väestöstä 2007–2011 välisenä aikana.


title: Klotar III

text: Klotar III (652–673) oli Neustrian ja Burgundin kuningas 657–673 ja Austrasian kuningas 661–662. Hän oli Klodvig II:n ja Bathildin poika.


title: Klotar III

text: Klotar seurasi isäänsä valtaistuimella vuonna 657. Alaikäisen pojan sijaishallitsijana toimi hänen äitinsä, joka kuitenkin vetäytyi luostariin 664 tai 665. Tämän jälkeen nuorta Klotaria ohjaili Neustrian voimakas major domus Ebroin.


title: Hilla (nimi)

text: Hilla on suomalainen naisen etunimi. Nimi on voinut syntyä muunnelmana nimistä Hilda, Hilkka tai Hilja, tai mahdollisesti aiheena on ollut lakan toinen nimitys "hilla". Nimi on annettu 1900-luvun alusta vuoden 2009 loppuun mennessä 1 590 naiselle, joista hieman yli puolet on syntynyt 2000-luvulla. Hilla viettää nimipäivää 16. syyskuuta yhdessä Hellevin, Hillevin ja Hillen kanssa.


title: Punainenjoki

text:
Punainenjoki (perin. 紅河, yks. 红河, Hóng Hé, tai Hồng Hà) on noin 1 100 kilometrin pituinen joki, joka lähtee Kiinan Yunnanista ja laskee Pohjois-Vietnamin kautta Tonkininlahteen. Keskimääräinen virtaama mereen on 2 650 kuutiometriä sekunnissa, mutta sadekaudella virtaama voi kasvaa yli 10-kertaiseksi. Tulvia on hillitty monilla kanavilla ja penkereilä.
Joen suistoalue on noin 120 km pitkä ja 140 km leveä, ja sillä asuu noin 15 miljoonaa ihmistä.


title: Järve

text: Järve tarkoittaa seuraavia asioita:


title: Kivistönmäki

text: Kivistönmäki on asuinalue, liikekeskus, tieliikenteen risteysalue ja pikavuoropysäkki Lahdessa noin 1,5 kilometriä keskikaupungilta pohjoiseen. Lahden suuralueista Kivistönmäki kuuluu Kivimaan kaupunginosaan ja muodostaa Kivimaan lounaisen osan. Kivistönmäen naapurissa Lahden suuralueita ovat lännessä Niemi, lounaassa Kartano ja etelässä Keski-Lahti.


title: Kivistönmäki

text: Kivistönmäellä asuintalojen rakennuskanta on kerrostalovaltaista ja korkeudeltaan hieman keskikaupungin keskitasoa matalampaa. Alueella sijaitsee useita yksikerroksisia myymälärakennuksia, jotka ovat vähittäiskaupan yksiköiden käytössä.


title: Kivistönmäki

text: Seututie 140 kulkee tärkeimpänä liikenneväylänä Kivistönmäen läpi, ja pääväylään risteää Lahden kaupunginosien välisiä katuja. Kivistönmäellä seututie 140:stä erkanee alueellisesti merkittävä tieväylä Mukkulan ja Kilpiäisten kaupunginosien kautta Hollolan Kukkilaan.


title: Kivistönmäki

text: Kivistönmäen pikavuoropysäkin kautta ajetaan kaikki Lahden linja-autoaseman pikavuorot Heinolan ja Vääksyn suuntiin.


title: Kivistönmäki

text: Puhekielessä Kivistönmäellä tarkoitetaan lisäksi seututie 140:n noin 400 metrin mittaista osuutta, joka rajoittuu Niemenkadun ja Saimaankadun risteyksen sekä Metsästäjänkadun ja Hammarinkadun risteyksen välille. Osuuden korkeusero on noin 20 metriä, ja tieväylä kaartuu mäen alaosassa länteen ja mäen yläosassa itään. Tieväylä jakautuu osuudella kolmelle kaistalle molempiin suuntiin, ja liittymissä on lisäkaistoja.


title: EURES

text: European Employment Services (lyh. EURES) on yhdessä Euroopan komission kanssa tuottama työllisyyspalvelu Euroopan talousalueen ja Sveitsin asukkaille. Euresissa kuka tahansa sopimusmaan kansalainen on oikeutettu hakemaan töitä toisesta sopimusmaasta ja kuka tahansa työnantaja saa hakea työntekijöitä toisista Eures-maista. Eures-maan kansalainen on toisessa sopimusmaassa tasa-arvoinen paikallisiin työnhakijoihin nähden.


title: EURES

text: Euresilla on omat verkkosivustonsa jonka kautta on mahdollisuus hakea töitä, saada tietoa muitten maitten oloista ja laittaa sivustolle oma CV (ns. Europass).


title: 808s & Heartbreak

text: 808s & Heartbreak on rap-artisti Kanye Westin neljäs studioalbumi. Se julkaistiin 24. marraskuuta 2008 Yhdysvalloissa ja Suomessa päivää myöhemmin. Albumi myi Yhdysvalloissa ensimmäisellä viikollaan 450 145 kappaletta. Albumi on saavuttanut platinarajan ja on myynyt 1,7 miljoonaa kappaletta Yhdysvalloissa.


title: 808s & Heartbreak

text: Albumin piti alun perin ilmestyä 16. joulukuuta 2008, mutta sen julkaisu päivää siirrettiin edemmäksi, jotta se menisi hyvin kaupaksi joulumarkkinoilla. Kanye West käyttää jokaisessa kappaleessa autotune-efektiä, eikä räppää levyn kaikilla kappaleilla. Albumi on Kanye Westin ensimmäinen levy, joka ei sisällä Parental Advisory -merkkiä. Albumi nousi Billboard 200 -listan ykkössijalle.


title: 808s & Heartbreak

text: Kanye Westin äiti "Donda West" kuoli lauantaina 10. marraskuuta 2007. Albumi kuvaa Kanyen ikävää äitiään kohtaan. Albumi sisältääkin julisteen, jossa Kanye on äitinsä kanssa. Toinen albumiin merkittävästi vaikuttanut tapahtuma oli Westin ero pitkäaikaisesta tyttöystävästään Alexis Phiferista. Moni albumin kappaleista käsitteleekin parisuhteen päättymistä ja rakkauden kuihtumista.Alaviitteet


title: Rafael (jalkapalloilija, 1990)

text: Rafael Pereira da Silva (s. 9. heinäkuuta 1990) on brasilialainen jalkapalloilija, joka edustaa Ranskan Ligue 1:ssä pelaavaa Lyonia. Oikeajalkainen Rafael on pelipaikaltaan oikea laitapuolustaja. Hänen kaksoisveljensä Fábio edustaa Englannin Valioliigassa pelaavaa Middlesbroughia. He molemmat tulivat Brasiliasta, Fuminensen juniorijoukkueesta, Englantiin, Manchester Unitedin riveihin, vuonna 2008. Rafael on pallollisesti taitava, hyvän itseluottamuksen omaava pelaaja. Hän teki ensimmäisen maalinsa ManUlle valioliigaottelussa Arsenalia vastaan 8. marraskuuta 2008.


title: Late Orchestration

text: Late Orchestration on Kanye Westin livealbumi vuodelta 2006.


title: Viivikonna

text: Viivikonna on Narva-Jõesuun kylä Itä-Virumaalla Virossa. Vuoden 2017 kuntamuutokseen asti Viivikonna oli Kohtla-Järven kaupunginosa.


title: Viivikonna

text: Viivikonnasta kaivetaan öljyliusketta eli palavaakiveä.


title: Olavi Louko

text: Olavi Louko (10. heinäkuuta 1947 Kemiö – 9. elokuuta 2015 Espoo) oli suomalainen virkamies, joka toimi Espoon teknisen toimen johtajana vuosina 2001–2015. Koulutukseltaan Louko oli rakennusalan diplomi-insinööri.


title: Olavi Louko

text: Louko valmistui ylioppilaaksi Isonkyrön yhteiskoulusta ja diplomi-insinööriksi Tampereen teknillisestä korkeakoulusta.


title: Olavi Louko

text: Louko valittiin Espoon teknisen toimen johtajaksi vuonna 2001. Määräaikainen virka vakinaistettiin vuonna 2007. Louko jäi eläkkeelle kesäkuussa 2015.


title: Olavi Louko

text: Aiemmin Louko työskenteli Helsingin kaupungin asuntotuotantotoimiston toimitusjohtajana sekä kiinteistöviraston päällikkönä. Lisäksi hän toimi Asuntokiinteistö- ja rakennuttajaliitto ASRA ry:n puheenjohtajana.


title: Olavi Louko

text: Vuonna 2008 poliisi aloitti esitutkinnan, jossa Loukoa epäiltiin lahjusrikkomuksesta ja virkavelvollisuuden laiminyönnistä. Espoon käräjäoikeus tuomitsi Loukon lahjusrikkomuksesta 40 päiväsakkoon, mutta hylkäsi syytteet virkavelvollisuuden laiminlyönnistä. Louko valitti tuomiosta Helsingin hovioikeuteen, joka korotti rangaistusta 60 päiväsakkoon. Lisäksi Louko tuomittiin maksamaan rikoksella saatu hyöty (noin 5 000 euroa) valtiolle.


title: Olavi Louko

text: Hovioikeus katsoi Loukon saaneen taloudellista etua yritysten kanssa tehdyistä Lapin matkoista vuosina 2004–2008. Hovioikeuden mukaan Loukon olisi tullut ymmärtää, että hänen vastaanottamansa edut heikensivät luottamusta viranomaistoiminnan tasapuolisuuteen. Tuomio sai lainvoiman joulukuussa 2013, kun korkein oikeus päätti, ettei se anna Loukolle valituslupaa asiassa. Louko kertoi päätöksen jälkeen "Helsingin Sanomille", ettei ymmärrä saamaansa tuomiota. Hänen mukaansa hyötyjä oli ollut Espoon kaupunki, ei hän itse.


title: Olavi Louko

text: Tuomion jälkeen Espoon kaupunginjohtaja Jukka Mäkelä (kok) ehdotti kaupunginhallitukselle, ettei Loukon lahjusrikkomustuomio ole peruste seuraamuksille. Työoikeuden professori Seppo Koskinen moitti Mäkelän ehdotusta puutteelliseksi ja huomautti, että vaikka lahjusrikkomus on lahjustuomioista lievin, se on tyypiltään virkamiehelle sopimaton ja osoittaa vakavaa virkamiehen velvoitteiden rikkomista. Koskinen piti merkittävänä myös sitä, ettei Louko edes KKO:n tuomion jälkeen ilmaissut ymmärtäneensä, että hän on rikkonut lakia. Myös Kuntatyönantajat antoi tapauksesta lausunnon, jonka mukaan Loukon tuomio on peruste virkasuhteen irtisanomiselle. Espoon kaupunginhallitus päätti kokouksessaan äänin 11–0 vastoin Mäkelän ehdotusta esittää Loukolle varoitusta. Kokouksen jälkeen myös kaupunginhallituksen varapuheenjohtaja Tiina Elo moitti Mäkelän ehdotusta huonosti valmistelluksi. Espoon kaupunginvaltuusto päätti kokouksessaan 27. tammikuuta 2014 antaa Loukolle varoituksen.


title: Olavi Louko

text: Louko sai useita kiinteistöalan huomionosoituksia: vuonna 2007 hänet valittiin rakennusteollisuuden Vuoden Vaikuttajaksi ja Vuoden asuntovaikuttajaksi. Vuonna 2008 Suomen Rakennusinsinöörien Liitto valitsi hänet vuoden rakennusalan diplomi-insinööriksi.


title: Olavi Louko

text: Loukon vaimo Pia Louko on myös Espoon kaupungin palveluksessa. Loukon poika, tekniikan tohtori Antti Louko toimii myös kiinteistöalalla.


title: Olavi Louko

text: Louko kuoli Jorvin sairaalassa 9. elokuuta 2015 nopeasti edenneeseen sairauteen.


title: Here I Stand

text: Here I Stand on R&B-laulaja Usherin viides studioalbumi, joka julkaistiin Yhdysvalloissa 23. toukokuuta 2008.


title: Here I Stand

text: Albumin piti aluksi ilmestyä lokakuussa 2007, mutta se siirrettiin lopulta toukokuulle 2008. Albumin ilmestyttyä se sijoittui Yhdysvaltain Billboard 200 -listan ykköspaikalle ja piti sitä hallussan viikkoja. Ensimmäisellä viikolla albumia myytiin Yhdysvalloissa 443 000 kappaletta ja tähän päivään asti myynti on noussut 1,5 miljoonaan. Maailmanlaajuisesti albumia on myyty 5 miljoonaa kappaletta.


title: Johan Ulrik Sebastian Gripenberg

text: Johan Ulrik "Sebastian" Gripenberg (14. syyskuuta 1795 Sääksmäki – 12. lokakuuta 1869 Kirkkonummi) oli suomalainen vapaaherra, kartanonomistaja ja senaattori, joka tunnettiin varsinkin maanviljelyksen kehittäjänä. Hän oli Mustialan maanviljelyskoulun ensimmäinen johtaja vuosina 1838–1847, senaatin maanviljelystoimituskunnan ensimmäinen päällikkö vuosina 1861–1866 ja niin sanotun Tammikuun valiokunnan puheenjohtaja vuonna 1862.


title: Johan Ulrik Sebastian Gripenberg

text: Gripenberg syntyi sotilassukuna tunnettuun Gripenbergin aatelissukuun kenraalimajuri Hans Henrik Gripenbergin ja Hedvig Lovisa Jahnssonin nuorimpana lapsena. Hänen veljensä oli koulumiehenä tunnettu Odert Henrik Gripenberg. Senaattori Fabian Langenskiöld oli Gripenbergin sisarenpoika.


title: Johan Ulrik Sebastian Gripenberg

text: Gripenberg ryhtyi aluksi itsekin upseerinuralle, kävi Haapaniemen kadettikoulun ja nimitettiin 1812 topografiosaston aliluutnantiksi ja 1819 Suomen 1. jalkaväkirykmentin alikapteeniksi. Gripenberg kuitenkin erosi myöhemmin palveluksesta everstiluutnantin arvoisena. Oltuaan mukana keisari Aleksanteri I:n seurueessa hän julkaisi siitä vuonna 1828 matkakuvauksen "Berättelse om Kejsar Alexanders färd från Nissilä gästgifveri till staden Kajana under Hans Mäjestäts sednaste resa till Storfustendömet Finland om sommarn år 1819". Vuosina 1828–1830 Gripenberg toimi intendenttinä Suomen sotaväen sotakomissariaatissa sekä hieman myöhemmin Uudenmaan läänin varamaaherrana mutta joutui eroamaan Suomen kenraalikuvernööri A. A. Zakrewskyn vaatimuksesta, koska ei ollut totellut tämän erästä määräystä.


title: Johan Ulrik Sebastian Gripenberg

text: Tämän jälkeen Gripenberg suoritti elämäntyönsä pääosin maatalouden parissa, aluksi sukukartanossaan Sääskmäen Voipaalassa, jossa kokeili uusia viljelymenetelmiä. Vuodesta 1833 hän kokeili sokerijuurikkaan viljelyä ja perusti oman sokeritehtaan, mutta lyhyen alkumenestyksen jälkeen kumpikin oli lopetettava 1840. Gripenberg menetti tämän seurauksena Voipaalan kartanon, mikä oli hänen pahimpia takaiskujaan. Vuonna 1836 hänet oli kutsuttu jäseneksi Suomen Talousseuran asettamaan valiokuntaan, joka valmisteli uuden maanviljelysopiston perustamista. Gripenberg toimi vuosina 1838–1847 Mustialan maanviljelysopiston ensimmäisenä johtajana. Opistossa keskityttiin varsinkin maanviljelyksen ja karjatalouden kehittämiseen. Gripenberg omisti myös Juvan kartanon Espoossa vuosina 1844–1847.


title: Johan Ulrik Sebastian Gripenberg

text: Vuonna 1847 Gripenberg siirtyi Jaakkimassa ja Kurkijoella Laatokan Karjalassa sijainneiden Kuscheleff-Besborodkon lahjoitusmaiden tilanhoitajaksi ja asettui perheineen asumaan Tervun hoviin Kurkijoelle. Vuonna 1857 hän perusti Suomen ensimmäisen meijerin Kurkijoelle ja myi voita ja juustoa Pietariin. Toiminta päättyi, kun valtio lunasti lampuotitilat itselleen vuonna 1862. Kantatila siirtyi kuitenkin Gripenbergin suvulle.


title: Johan Ulrik Sebastian Gripenberg

text: Vuonna 1854 Gripenberg nimitettiin jäseneksi senaattori Casimir von Kothenin johtamaan komiteaan, joka pohti ruotujakolaitoksen palauttamista. Von Kothen yritti järjestää hänelle myös nimityksen senaattiin, mistä Gripenberg ei kuitenkaan ollut innostunut. Vuonna 1861 hänet kuitenkin nimitettiin senaatin talousosastoon vastaperustetun maanviljelystoimituskunnan ensimmäiseksi päälliköksi. Gripenberg nimitettiin pian myös valtiopäivien koollekutsumista valmistelleen niin sanotun Tammikuun valiokunnan puheenjohtajaksi, vaikka oli yhdessä Fabian Langenskiöldin kanssa suositellut kenraalikuvernööri Fredrik Vilhelm von Bergille hankkeen peruuttamista sen julkisen epäsuosion vuoksi. Gripenberg oli varsinkin ministerivaltiosihteeri Alexander Armfeltin luottomies. Hän teki teki heti alkuun laajan virkamatkan eri puolelle Suomea. Hänen raporttinsa keisarille ja ministerivaltiosihteerille saattoivat vaikuttaa kenraalikuvernööri Bergin erottamiseen ja J. V. Snellmanin nimittämiseen myöhemmin senaatin jäseneksi.


title: Johan Ulrik Sebastian Gripenberg

text: Gripenberg edusti sukuaan aatelissäädyssä vuoden 1863 valtiopäivillä. Hänet kohotettiin vapaaherraksi tammikuussa 1865 ja hänen sukuhaaransa introdusoitiin seuraavana keväänä Suomen Ritarihuoneeseen vapaaherrallisena sukuna numero 48.


title: Johan Ulrik Sebastian Gripenberg

text: Senaattorikauden aikana Gripenberg asui perheineen kesäisin Kurkijoella ja talvisin Helsingissä. Hän erosi vuonna 1866 terveydellisistä systä kaikista tehtävistään ja osti Kirkkonummelta Majbyn tilan eläkepäivien viettämistä varten. Hän kuoli siellä kolme vuotta myöhemmin.


title: Johan Ulrik Sebastian Gripenberg

text: Gripenberg oli kahdesti naimisissa ja sai yhteensä 17 lasta, joista useista tuli merkittäviä henkilöitä. Vuonna 1818 hän meni naimisiin serkkunsa Beata Charlotta Gripenbergin kanssa, joka kuoli vuonna 1837. Ensimmäisestä liitosta syntyi kahdeksan lasta, jotka kolmea tytärtä lukuun ottamatta kuolivat jo pieninä. Vuonna 1842 Gripenberg meni uudelleen naimisiin, tällä kertaa itseään yli kaksikymmentä vuotta nuoremman satulasepän tyttären, Voipaalan kartanon palveluskuntaan kuuluneen Maria Lovisa Öhrnbergin kanssa. Toisesta liitosta syntyi yhdeksän lasta, joista kahdeksan eli aikuisiksi ja tulivat lähes kaikki kuuluisiksi eri aloilla. Heihin kuuluivat senaattori Johannes Gripenberg (1842–1893), kansanvalistaja Maria Furuhjelm (1846–1916), naisasianainen Elisabeth Stenius (1847–1924), arkkitehti ja senaattori Sebastian Gripenberg (1850–1925), todellinen valtioneuvos ja ylijohtaja Robert Edvard Gripenberg (1852–1937), everstiluutnantti ja sotahistorioitsija Gustaf Adolf Konstantin Gripenberg (1854–1918) sekä kirjailija ja poliitikko Alexandra Gripenberg (1857–1913). Ensimmäisestä liitosta syntynyt Johanna Charlotta Adelaide meni 1860 naimisiin kenraalimajuri Carl Viktor Olivier Collianderin kanssa. Gripenbergin lapsenlapsiin kuuluivat muun muassa runoilija Bertel Gripenberg ja tanssija Maggie Gripenberg.


title: Andrei Kravtšuk

text: Andrei Jurjevitš Kravtšuk (; s. 13. huhtikuuta 1962 Leningrad) on venäläinen elokuvaohjaaja. Hän valmistui Leningradin valtionyliopistosta matematiikan ja mekaniikan tiedekunnasta vuonna 1984, sitten Pietarin elokuva- ja televisioinstituutista 1997.


title: Andrei Kravtšuk

text: Kravtšuk tunnetaan varsinkin elokuvastaan "Italjanets" (Итальянец, 2005), joka on voittanut useita palkintoja, muun muassa Berliinin elokuvajuhlilla Kristallikarhun eli erikoismaininnan. Syksyllä 2008 sai ensi-iltansa "Admiral" ("Адмиралъ").


title: Sydney FC

text: Sydney FC on vuonna 2004 perustettu jalkapalloseura Australian suurimmasta kaupungista Sydneystä. Se pelaa maansa korkeimmalla sarjatasolla A-Leaguessa. Sydney FC voitti A-leaguen kaudella 2005–2006, jolloin sarja järjestettiin ensimmäistä kertaa. Joukkue pelaa kotiottelunsa 45 500-paikkaisella Sydney Football Stadiumilla.


title: Afrikanvästäräkki

text: Afrikanvästäräkki ("Motacilla aguimp") on afrotrooppisella alueella elävä västäräkkilaji.


title: Afrikanvästäräkki

text: Afrikanvästäräkin pituus on 18,5–19 cm, siipien kärkiväli 26–31 cm ja paino 23–30 g. Se on hieman tavallista västäräkkiä kookkaampi, höyhenpuvultaan mustavalkoinen. Myös naaman kuviointi on erilainen. Sukupuolet ovat lähes samannäköisiä, tosin juhlapukuisen koiraan väritys on kirkkaampi kuin naaraan. Nuoren linnun puku on tumman ruskeanharmaa.


title: Afrikanvästäräkki

text: Afrikanvästäräkki elää Saharan ja Sahelin eteläpuolisessa Afrikassa, pieni kanta myös palearktisen alueen eteläkolkassa Nasserjärven rantamilla Egyptissä. Lajia tavataan satunnaisesti Israelissa. Afrikanvästäräkistä tunnetaan kaksi alalajia, joista "vidua" elää esiintymisalueen pääosassa ja nimialalaji "aguimp" Etelä-Afrikassa Vaal- ja Orangejokien varsilla. Lajin esiintymisalueen laajuus on noin 79000 neliökilometriä. Sitä ei ole tavattu Suomessa.


title: Afrikanvästäräkki

text: Afrikanvästäräkki elää mielellään jokien rannoilla. Se on yleinen ja kesy lintu myös kylissä, taajamissa ja teiden varsilla. Rannikolla se on tavallinen laguuneissa. Afrikanvästäräkit kerääntyvät iltaisin parviksi yöpymään.


title: Pierre Bastien

text: Pierre Bastien (s. 1953 Pariisi) on ranskalainen muusikko, säveltäjä ja soitinrakentaja. Bastien on erikoistunut mekaanisiin soittimiin, joita hän alkoi rakentaa nuoruudessaan käyttäen metronomeja, symbaaleja ja taljoja. Uransa varhaisessa vaiheessa hän teki yhteistyötä Pascal Comeladen kanssa ja sävelsi musiikkia tanssiryhmille.


title: Pierre Bastien

text: Vuonna 1986 Bastien muodosti Meccano-rakentelusarjasta rakennetuista koneista koostuvan orkesterinsa "Mecanium". Koneet soittavat eri instrumentteja, kuten luuttua, viulua, marokkolaista tamburiinia bendiriä, kotoa ja gamelan-soittimia. Koneita pyörittivät vanhojen levysoitinten moottorit. 1990-luvulla Mecanium koostui jo yli 80 eri koneesta ja kiersi eri taide- ja musiikkifestivaaleja Euroopassa ja Pohjois-Amerikassa.


title: Pierre Bastien

text: Bastien on tehnyt yhteistyötä muun muassa Robert Wyattin, Lukas Simonisin ja Jaki Liebezeitin kanssa sekä julkaissut levytyksiään Rephlex Recordsilla, Tigersushilla ja Alga Marghenilla.


title: Latinalainen unioni

text: Latinalainen unioni on romaanisia kieliä puhuvien maiden kansainvälinen järjestö. Unionin viralliset kielet ovat espanja, italia, katalaani, portugali, ranska ja romania. Se perustettiin Madridissa vuonna 1954. Järjestön tarkoituksena on muun muassa puolustaa ja kehittää romaanisten maiden kulttuurista perintöä. Järjestöllä on 37 jäsentä ja 3 tarkkailijajäsentä, ja sen jäsenmaat sijaitsevat ympäri maailman.


title: Gunnar Rosendal

text: Gunnar Rosendal eli "isä Gunnar" (1897-1988) oli Ruotsin kirkon pappi, teologian tohtori, Osbyn kirkkoherra 1934-62 ja korkeakirkollisen liikkeen tieraivaaja.


title: Gunnar Rosendal

text: Rosendal toimi aktiivisesti korkeakirkollisen liikkeen edistäjänä työllään Osbyn seurakunnassa, sekä teologisella tuotannollaan ja ekumeenisilla yhteyksillään. Sekä Rosendalin toiminnasta lähteneellä ehtoollisherätyksellä että liturgisella uudistuksella oli laaja vaikutus Ruotsin kirkon elämään. Rosendal esitti pastoraaliteologisen uudistusohjelmansa kirjasarjassa "Kyrklig förnyelse" (1-9, 1935-72), jonka ensimmäinen osa, "Kirkollinen uudistus", on julkaistu suomeksi (SLEY 1974). Hänen toimintansa synnytti myös järjestön arbetsgemenskapen Kyrklig Förnyelse.


title: Gunnar Rosendal

text: Rosendal, Gunnar, Nationalencyklopedin


title: Gotthard (albumi)

text: Gotthard on samannimisen yhtyeen ensimmäinen studioalbumi. Se julkaistiin vuonna 1992.


title: Valkoposkibulbuli

text: Valkoposkibulbuli ("Pycnonotus leucogenis") on aasialainen varpuslintulaji.


title: Valkoposkibulbuli

text: Valkoposkibulbulin pituus on noin 18 cm, siipien kärkiväli 25,5–28 cm ja paino keskimäärin noin 30 g. Linnun pää, kurkku ja töyhtö ovat mustat ja poski valkoinen. Selkäpuoli ja pitkähkö pyrstö ovat ruskeat, alapuoli vaalea ja alaperä keltainen. Sukupuolet ovat samanvärisiä. Laulu on kaunis 4-osainen vihellys, joka muistuttaa nopeutettua kuhankeittäjän vihellystä.


title: Valkoposkibulbuli

text: Valkoposkibulbuli elää paikkalintuna Aasiassa Irakista Bhutaniin. Irakissa se on laajalle levinnyt ja yleinen. Lajin esiintymisalueen laajuus on 100 000–1 000 000 neliökilometriä. Laji on tavattu vain kerran 31.7.2018 Suomessa.


title: Valkoposkibulbuli

text: Valkoposkibulbulin elinympäristöä ovat pensaikkoiset avomaat ja harvakasvuiset metsät, missä on runsas pensaskerros. Esiintyy myös ruokokasvustoissa, puutarhoissa ja tienvarsilla. Kashmirissa se on tavallinen kylissä ja lennähtää usein pöydälle ruoanpaloja kärkkymään.


title: Valkoposkibulbuli

text: Valkoposkibulbulin maljamainen, ruohoista, juurista ja ohuista oksista rakennettu pesä on tavallisesti pensaassa tai matalalla puun oksalla. Naaras munii tavallisimmin 3 munaa, joita haudotaan 12 päivää. Poikaset jättävät pesän 9–11 päivän ikäisinä. Pesyeitä on kaksi tai kolme kesän aikana.


title: Valkoposkibulbuli

text: Valkoposkibulbulit syövät hyönteisiä ja muita pieniä selkärangattomia sekä marjoja, hedelmiä, siemeniä, silmuja ja mettä.


title: Robert Isidor Örn

text: Robert Isidor Örn (2. tammikuuta 1824, Kuolemajärvi – 25. kesäkuuta 1885, Helsinki) oli Tammikuun valiokunnan jäsen ja porvarissäädyn puheenjohtaja Suomen suuriruhtinaskunnan säätyvaltiopäivillä. Hän toimi Viipurin pormestarina vuosina 1855-1865 ja senaatin oikeusosaston varapuheenjohtajana vuodesta 1874 vuoteen 1877, jolloin erosi sairauden takia.


title: Robert Isidor Örn

text: Hän salaneuvoksen arvon 1874 ja hänet aateloitiin vuonna 1876 ja introdusoitiin Suomen Ritarihuoneeseen vuonna 1878 aatelisena sukuna numero 253, nimellä Örn.


title: Robert Isidor Örn

text: Robert Isidor Örnin poika Werner August Örn toimi Viipurin oikeuspormestarina ja Salmin kihlakunnantuomarina. Hänet tunnetaan parhaiten salanimellä "Harald Selmer-Geeth" julkaistusta romaanista Siltalan pehtoori.


title: Örn

text: Örn voi tarkoittaa seuraavia:


title: Lehtisarviset

text:
Lehtisarviset ("Scarabaeidae") on kovakuoriaisiin ("Coleoptera"), turilaismaisten ("Scarabaeoidea") yläheimoon kuuluva heimo.
Heimo on lahkonsa suurimpia käsittäen noin 20 000 lajia.


title: Lehtisarviset

text: Lehtisarvisilla tuntosarvet eivät ole polvitaitteiset, kuten kampasarvisilla ("Lucanidae"), ja tuntosarvien päissä olevat “nuijat“ muodostuvat enemmän tai vähemmän liikuteltavista liuskoista.


title: Lehtisarviset

text: Suomessa tavattavia turilaslajeja ovat juhannusturilas, kesäturilas eli kastanjaturilas, ruskoturilas, tarhaturilas ja vaskiturilas. Muita suhteellisen tunnettuja lehtisarvisia ovat muun muassa sittiäiset, lantakuoriaiset, kultakuoriainen, kuparikuoriainen, kimalaiskuoriainen ja sarvikuonokas.


title: Kohtla

text: Kohtla oli kunta Suomenlahden rannalla Itä-Virumaalla Virossa. Vuoden 2017 kuntauudistuksessa Toila, Kohtla ja Kohtla-Nõmme yhdistettiin uudeksi Toilan kunnaksi.


title: Kohtla

text: Pinta-alaa kunnalla oli 101 km². Asukkaita kunnassa oli 1 662 (1.1.2008). Asukkaista virolaisia oli 54 prosenttia, miehiä 49 % ja naisia 51 %. 1. kesäkuuta 2003 asukkaita oli 1 640. Kohtlan kunnanjohtaja on Etti Kagarov.


title: Kohtla

text: Vanhimmat arkeologiset löydöt Kohtlan alueelta ovat 3 000–4 000 vuoden takaa. Kohtlan kunta muodostui 1800-luvulla. 1. huhtikuuta 1939 Kohtla ja Järve yhdistyivät Kohtlaksi. Kunnantalo sijaitsi Järvessä. Liitoksessa syntynyt kunta oli 7 844 asukkaallaan Virumaan suurin. Kohtla sai kaupunkioikeudet vuonna 1945 ja menetti ne vuonna 1959, kun Kohtla liitettiin Kohtla-Järven kaupunkiin. Kohtlasta tuli itsenäinen kunta jälleen vuonna 1992.


title: Kohtla

text: Kunnan alueella sijaitsee monia baltiansaksalaisten kartanoita (Ontika, Kukruse, Järve, Kohtla, Toila ja Saka).


title: Kohtla

text: Kohtlan kunnassa oli 17 kylää ():


title: Kohtla

text: Amula, Järve, Kaasikaia, Kaasikvälja, Kabelimetsa, Kohtla, Kukruse, Mõisamaa, Ontika, Paate, Peeri, Roodu, Saka, Servaääre, Täkumetsa, Valaste ja Vitsiku.


title: Kohtla

text: Vuoden 2011 väestönlaskennan mukaan Kohtlan kunnassa oli 1 399 asukasta, joista 708 (50,6 %) oli virolaisia, 558 (39,9 %) venäläisiä ja 132 (9,4 %) muita kansallisuuksia.


title: Aleksa Šantić (kylä)

text: Aleksa Šantić ("Алекса Шантић") on kylä Somborin kunnassa Länsi-Bačkan piirikunnassa Vojvodinassa Serbiassa. Vuonna 2002 kylässä oli asukkaita 2172 ja suurin osa heistä oli etniseltä taustaltaan serbejä.


title: Aleksa Šantić (kylä)

text: Vuonna 1468 paikalla mainittiin kylä nimeltä "Šara". Nykyinen kylä perustettiin vuosina 1923-1926 ja se asutettiin ensimmäisen maailmansodan serbivapaaehtoisilla. Se nimettiin vuonna 1924 Aleksa Šantićin, Bosnia-Hertsegovinasta kotoisin olevan serbirunoilijan mukaan. Unkarin miehittäessä aluetta toisen maailmansodan aikana kylän nimenä oli "Fernbach".


title: Hiilen fuusio

text: Hiilen fuusio on tähdissä tapahtuva fuusioreaktio, jossa hiilen atomit fuusioituvat muodostaen raskaampia alkuaineita. Tätä tapahtuu tähdissä, jotka ovat jo kuluttaneet loppuun pääosan vedystään ja heliumistaan. Hiilen fuusioituminen tarvitsee vähintään 6 kelvinin lämpötilan . Tämä saavutetaan, kun tähden sisäosa luhistuu heliumin fuusion loputtua, ja tiheys ja lämpötila kasvavat.


title: Hiilen fuusio

text: Hiilen fuusion jälkeen tarpeeksi massiiviset tähdet kuumenevat lisää ja neonin fuusio alkaa.


title: Hiilen fuusio

text: Hiiliatomin fuusioituessa toisen hiiliatomin kanssa reaktio voi tapahtua eri tavoin.


Hiilen fuusio


title: Hiilen fuusio

text: Neljännessä reaktiossa Magnesium-23 hajoaa elektronisieppauksella natrium-23:ksi ja neutriinoksi.


title: Endogeeninen retrovirus

text: Endogeeniset retrovirukset, , ERV:t ovat perimässä sijaitsevia retroviruksia, jotka tarttuvat sukusoluihin. Eksogeenisten retrovirusten tapaan ne kopioituvat solujen geeneihin, mutta tartunnan saaneiden sukusolujen kautta ERV:t kopioituvat meioosissa kaikkien tulevien jälkeläisten perimään.RNA-retrovirus kopioi perimänsä isäntäsolun DNA:han käänteiskopioijaentsyymin avulla.


title: Endogeeninen retrovirus

text: ERV:set on yhdistetty joidenkin syöpien syntymekanismiin, ja niistä mahdolliset seuraavat mikrodeletiot Y-kromosomissa aiheuttavat miehillä hedelmättömyyttä. Niitä on ehdotettu vaikuttajiksi monenlaisten tautien ja syöpien taustalla. ERV:ten suhdetta perimään voi kuvata myös symbioottiseksi. ERV:set on esitetty myös äidin immuunijärjestelmän reaktiota sikiötä kohtaan vaimentaviksi tekijöiksi.


title: Endogeeninen retrovirus

text: ERV:set vaikuttavat toimivan myös alkion kohdun seinämään kiinnittymiseen liittyvissä tapahtumissa, ja niillä on näin ollen tärkeä rooli nisäkkäiden lisääntymisessä.


title: Endogeeninen retrovirus

text: Ihmisen perimästä 8 % koostuu ERV-sekvensseistä ja noin puolessa ihmisen DNAsta on merkkejä ERV:ten perinnöstä. ERV:ten uskotaan siirtyneen ihmisen perimään eksogeenisten retrovirusten tartutettua sukusoluja valtavien epidemioiden aikana viimeisten 60 miljoonan vuoden aikana.


title: Endogeeninen retrovirus

text: HERV-K113, viimeisin ihmisperimään tarttunut retrovirus kromosomissa 19 löytyy 29 % afrikkalais-, aasialais- ja polynesialais-taustaisista ihmisistä.


title: Endogeeninen retrovirus

text: Endogeeniset retrovirukset mainitaan usein todisteena lajien, erityisesti kädellisten ja nisäkkäiden yhteisen edeltäjän puolesta.


title: Endogeeninen retrovirus

text: Useimmat ihmisen ERVit, HERVit, siirtyivät perimään 10-50 miljoonaa vuotta sitten kädellisten evoluution aikana. HERV-R muuttui osaksi perimää ennen häntäapinoiden ja ihmisapinoiden perimälinjojen haarautumista noin 30 miljoonaa vuotta sitten.


title: Endogeeninen retrovirus

text: Tähän liittyen, ja joskus tästä seuraten, endogeeniset retrovirukset mainitaan usein todisteena evoluutioteorian puolesta.


title: Endogeeninen retrovirus

text: Kädellisillä on yhteinen retrovirus ERV-K (eli simpanssilla CERV-K, ihmisellä HERV-K). Tämä virus on simpanssilla osin erilainen kuin ihmisellä. Reesusmakakilla ja ihmisellä on perimässä jälkiä ERV-K -perheen retroviruksesta, jota ei kuitenkaan simpanssien perimästä löydy. Oletetaan että sekä ihmis- että makakipopulaatioissa muutoksen olisi aiheuttanut pullonkaulailmiö, joka edelsi lajien leviämistä, ihmisellä muutto Afrikasta, makakilla lajin nopea leviäminen Aasiassa.


title: Endogeeninen retrovirus

text: Ihmisen endogeeniset retrovirukset, HERVit, ovat jakaantuneet perheisiin HERV-E, HERV-H, HERV-K, HERV-L, HERV-P, HERV-R, ERV9 ja RR HERV-I.


title: Endogeeninen retrovirus

text: HERV-R-perhe esiintyy normaaleissa soluissa, ja kasvava todistusaineisto viittaa siihen, että sillä on rooli normaalissa soluaineenvaihdunnassa.


title: Saw V

text: Saw V on vuonna 2008 ensi-iltansa saanut David Hacklin ohjaama kanadalais-yhdysvaltalainen kauhuelokuva, joka on "Saw"-elokuvasarjan viides osa. "Saw V" perehdyttää katsojat edellisessä osassa esitellyn Jigsaw’n seuraajan menneisyyteen ja pohjustaa seuraavaa elokuvaa.


title: Saw V

text: Seth Baxter herää sidottuna heiluriansaan. Vapautuakseen hänen täytyy tuhota ”kuolemaa tuottaneet” kätensä. Hän noudattaa ohjeita, mutta siitä huolimatta heiluri katkaisee hänet kahtia.


title: Saw V

text: FBI-agentti Peter Strahm löytää huoneen, jossa on Jigsaw’n, Amanda Youngin ja Lynn Denlonin ruumiit. Hän kokee Jeff Denlonin uhkana ja ampuu tämän itsepuolustukseksi. Komisario Mark Hoffmann, Jigsaw’n uusi apulainen, sulkee huoneen oven, mutta Strahm löytää salaoven ja kasettinauhan, jossa Jigsaw kehottaa Strahmia perääntymään. Välittämättä varoituksesta Strahm jatkaa eteenpäin ja joutuu tainnutetuksi. Palatessaan tajuihinsa hän huomaa päänsä olevan lasilaatikossa, joka alkaa täyttyä vedellä. Pelastaakseen henkensä Strahm tekee reiän henkitorveensa kuulakärkikynällä.


title: Saw V

text: Hoffmann pelastaa Jeffin ja Lynnin tyttären ja esiintyy ainoana selviytyneenä, kunnes poliisit löytävät myös Strahmin elossa. Esimiehelleen Dan Ericksonille Strahm vakuuttaa ottavansa lomaa, mutta todellisuudessa hän epäilee Hoffmania ja aloittaa oman tutkintansa. Strahm saa selville, että Seth Baxter oli surmannut Hoffmanin siskon. Takautumassa paljastuu, että kun Hoffmann oli lavastanut Baxterin kuoleman Jigsaw-murhaksi, Jigsaw pakotti Hoffmanin ryhtymään yhteistyöhön uhkaamalla paljastaa tämän murhanneen Baxterin. Hoffmanista tuli apulainen, josta oli erityisesti poliisin viran takia suuresti hyötyä Jigsaw’lle.


title: Saw V

text: Kolme naista ja kaksi miestä palaavat tajuihinsa tuntemattomassa huoneessa. He saavat tietää, että juuri heidät on tietystä syystä valittu suorittamaan testejä, joiden voittajilla on mahdollisuus päästä vapaiksi elossa. Kasettinauhuri kehottaa ”pelaajia” toimimaan ”vaistojensa vastaisesti”, mutta siitä huolimatta he alkavat kamppailla toisiaan vastaan selviytyäkseen. Viimeisessä testissä on tarkoitus luovuttaa huomattava määrä verta, ja kaksi eloonjäänyttä tajuavat, että jokainen testi oli mahdollista suorittaa yhteistyöllä ilman kuolonuhreja. Kaksikko selviytyy verenluovutuksesta vain katkaisemalla kätensä.


title: Saw V

text: Jill Tuck väittää Ericksonille joutuneensa Strahmin tarkkailemaksi. Samalla Hoffmann paljastaa Ericksonille Strahmin teorian, jonka mukaan Jigsaw’lla oli kaksi apulaista. Erickson alkaa epäillä Strahmia ja jäljittää tämän puhelinsignaalin piilopaikkaan, josta hän löytää sekä Strahmin tavaroita että verenvuodatustestin eloonjääneet. Hän julistaa Strahmin uudeksi murhaajaksi. Todellisuudessa Strahmin puhelin ja tavarat olivat Hoffmanin lavastamia, ja tämä onnistuu tekemään Strahmista syyllisen.


title: Saw V

text: Jäljittäessään Hoffmania Strahm löytää huoneen, jossa on lasinsiruja sisältävä lasinen arkku. Kasettinauhuri kehottaa Strahmia menemään arkkuun, mutta sen sijaan hän sulkee sen sisälle paikalle saapuvan Hoffmanin ja uskoo vanginneensa tämän. Huoneen ovi kuitenkin sulkeutuu ja arkku laskeutuu lattiatason alle turvaan samalla kun huoneen seinät lähestyvät toisiaan ja lopulta murskaavat Strahmin.


title: Edward Calvin Kendall

text: Edward Calvin Kendall (8. maaliskuuta 1886 Norwalk, Kalifornia – 4. toukokuuta 1972 Princeton, New Jersey) oli yhdysvaltalainen Nobel-palkittu biokemisti. Hän on löytänyt kortisonin sekä tutkinut erityisesti lisämunuaisen kuorikerroksen steroidihormonia. Nobelin fysiologian tai lääketieteen palkinto Kendallille myönnettiin vuonna 1950. Hän jakoi sen Tadeusz Reichsteinin ja Philip Henchin kanssa.


title: Bački Breg

text: Bački Breg ("Бачки Брег") on kylä Somborin kunnassa Länsi-Bačkan piirikunnassa Vojvodinassa Serbiassa. Kylän väestön enemmistö on kroaatteja (Šokci) ja väkiluku oli vuonna 2002 1388.


title: Bački Breg

text: Kylä mainittiin ensi kerran vuonna 1319. Vuonna 1620 kylään asettuivat Šokcit, jotka olivat kotoisin Klisistä läheltä Splitiä. Kylän ensimmäinen kirkko rakennettiin vuonna 1740. 1700-luvulla kylään asettui saksalaisia ja unkarilaisia.


title: In My Place

text: ”In My Place” on englantilaisen vaihtoehtorock-yhtye Coldplayn kappale. Se julkaistiin ensimmäisenä singlenä yhtyeen toiselta albumilta "A Rush of Blood to the Head". Single julkaistiin 5. elokuuta 2002, ja se nousi sijalle kaksi Britannian singlelistalla. Yhdysvalloissa kappale nousi "Billboardin" Modern Rock Tracks -listalla sijalle 17.


title: In My Place

text: Kaikki yhtyeen jäsenet osallistuivat kappaleen kirjoittamiseen. ”In My Place” rakentuu jyskyvien rumpujen, kitaroiden ja kertosäkeen ympärille.


title: In My Place

text: Kriitikot ottivat ”In My Placen” hyvin vastaan. Kappaletta kiiteltiin musiikista ja syvällisistä sanoituksista. ”In My Place” voitti Grammy-palkinnon parhaana yhtyeen tai duon rock-kappaleena. Sen musiikkivideo oli ehdolla MuchMusicin musiikkivideogaalassa vuonna 2003 parhaana kansainvälisenä video-yhtyeenä ja yleisön suosikkina kansainvälisenä yhtyeenä.


title: In My Place

text: Coldplayn laulaja Chris Martin kertoi Q-lehden haastattelussa, että yhtye oli tehnyt kappaleen ”In My Place” ensimmäiselle albumilleen "Parachutesille", mutta ei ollut äänittänyt sitä. Kun yhtye oli viimeistelemässä toista albumiaan "A Rush of Blood to the Headia", Martin ilmoitti, että albumi oli valmis. Kitaristi Jonny Buckland alkoi kuitenkin soittaa kappaletta kitarallaan, ja Martin päätti, että yhtyeen oli äänitettävä kappale ja laitettava se albumille. Hän paljasti myös kappaleen tarinaa:


title: In My Place

text: Buckland kertoi haastattelussa, että kappaletta oli vaikea nauhoittaa, koska yhtye oli soittanut sitä konserteissaan. Kun laulua alettiin äänittää, ei oikein tiedetty, miltä kappaleen olisi pitänyt kuulostaa, ja yhtyeen jäsenillä oli siitä erilaisia ajatuksia.


title: In My Place

text: Kappale alkaa kaksi 4/4-tahtia kestävällä rumpukompilla, jota korostavat aksenttipellit. Rummut jatkavat ja mukaan tulee kolmenuottinen kitara, ja viimeiseksi mukaan tulee Martinin laulu. Kappaleessa on monia instrumentteja, jotka vaihtelevat kappaleen kuluessa, kuten jyskyvät rummut, helisevä kitara ja kielisoittimia. Martinin laulun taustalla kuuluu kitaralla soitettu pieni melodia.


title: In My Place

text: Kolmas säkeistö viittaa mieheen, joka rakastaa naista saamatta vastarakkautta. Mies kertoo naiselle odottavansa tätä ikuisesti. Sanoitukset korostavat erityisesti kohtaa: Sanoitukset sisältävät myös viittauksen siihen, että mies on väsynyt toiveisiinsa.


title: In My Place

text: Coldplay julkaisi Britanniassa ja Yhdysvalloissa ”In My Placen” ensimmäisenä singlenä albumilta "A Rush of Blood to the Head". Singlellä oli kaksi B-puolta: ”The One I Love” ja ”I Bloom Blaum”. Singlen kannessa on Sølve Sundsbøn kuvaama ja muokkaama kuva yhtyeen kitaristista Jonny Bucklandista.


title: In My Place

text: ”In My Place” nousi 17. elokuuta 2002 alkaneella ensimmäisellä viikollaan Britannian singlelistalla sijalle kaksi. Listan kärjessä oli Darius Daneshin kappale "Colourblind". Coldplayn kappale pysyi sijalla kaksi 23. marraskuuta 2002 asti. Yhdysvalloissa kappale nousi vuonna 2002 "Billboardin" Hot Modern Rock Tracks -singlelistalla sijalle 18. Suomessa single nousi parhaimmillaan sijalle 19.


title: In My Place

text: Kriitikoiden arviot kappaleesta olivat yleisesti ottaen myönteisiä. "PopMattersin" kriitikko Adrien Begrand kirjoitti: "Kun hohtava, söpö ensimmäinen single 'In My Place' edustaa albumin heikointa hetkeä, albumin täytyy olla poikkeuksellinen. Tällä hetkellä listoilla myrskyävän 'Yellown' lisäksi myös 'In My Place' on yllättävän yksinkertainen kappale, jota kannattelee Jon Bucklandin kitara ja Chris Martinin sydämessä asti tuntuva laulu. Sen ei todellakaan pitäisi olla paljon, mutta Coldplay tekee sen todella hyvin. Kun Martin laulaa, "Ole kiltti, ole kiltti, ole kiltti/Tule takaisin ja laula minulle", hän tekee sen hyvin vakuuttavasti...Kappale on kaunis. "The Towerlightin" kriitikko Amy M. Bruce kirjoitti: "Tämä albumi on yhtyeen ensimmäisen albumin ympärillä pyörivän hypen arvoinen sen introspektiivisien rock-kappaleiden, kuten 'In My Placen' ja 'God Put a Smile Upon Your Facen', ansiosta." BBC:n Jules Willis kirjoitti: "Albumin toinen kappale, joka on alun perin kirjoitettu ennen Parachutesia ja joka kuulostaa kuin tuolta albumilta karanneelta, on kasvava 'In My Place'. Se on fantastinen pop-sävelmä, joka perustelee Coldplayn aseman yhtenä Britannian kiinnostavimpana yhtyeenä." "Soundin" Antti Martikainen kirjoitti: "Hieman junnaava aloitus Politik ei ole vielä täysosuma, mutta ensisinglenä julkaistu In My Place on sellainen ja erinomainen näyte Coldplayn voimasta ja avuista. Vaikka biisissä on kelpo melodia, sen peruskoukkuna on kuitenkin äärimmäisen kaunis ja haikea kitarakuvio, joka toistuu toistumistaan mutta ei siitä huolimatta onnistu kyllästyttämään. Vastaavaa mantramaista tehotoistoa löytyy muualtakin, eivätkä hyvät melodiat suinkaan lopu sinkkubiisiin."


title: In My Place

text: ”In My Place” sai Grammy-palkinnon parhaana yhtyeen tai duon rock-kappaleena vuoden 2003 Grammy-palkintogaalassa. Sen musiikkivideo oli ehdolla MuchMusicin musiikkivideogaalassa vuonna 2003 parhaana kansainvälisenä video-yhtyeenä ja yleisön suosikkina kansainvälisenä yhtyeenä.


title: In My Place

text: Kappale soi vuonna 2006 CBS:n televisio-ohjelman "Todistettavasti syyllinen" jaksossa "Saving Jimmy". Kappale on soinut myös televisio-ohjelmassa "Fastlane".


title: In My Place

text: ”In My Placen” musiikkivideon ohjasi Sophie Muller, ja se esitettiin ensimmäistä kertaa 17. kesäkuuta 2002 AOL:n kautta. Videolla yhtye soittaa kappaletta suuressa, lähes tyhjässä huoneessa. Kaksi naista videon taustalla olivat kuvausryhmän jäseniä: maskeeraaja-pukusuunnittelija ja kuvauspäällikkö. Video alkaessa yhtye soittaa, ja Chris Martin istuu aluksi nurkassa. Hän nousee ja liittyy yhtyeen soittoon. Martin laulaa suoraan kameralle. Martin juttelee kitarasoolon aikana kahden taustalla olevan naisen kanssa ja palaa sitten laulamaan laulun loppuun. Video päättyy, kun yhtye lopettaa soittamisen.Kaikissa virallisen singlen versioissa oli B-puolena kappale ”One I Love”. Kappaletta soitettiin usein albumin "A Rush of Blood to the Head" -kiertueella, ja se on myös "Live 2003" DVD:llä.


title: Wolfgang Overath

text: Wolfgang Overath (s. 29. syyskuuta 1943 Siegburg, Saksa) on saksalainen jalkapalloilija. Hän edusti Saksan liittotasavaltaa kolmasti MM-kisoissa huipentaen uransa kotikentällä saavutettuun maailmanmestaruuteen 1974.


title: Wolfgang Overath

text: Maajoukkueen kapteenina Overath oli vuodet 1970–1972. Hän pelasi kaikkiaan 81 maaottelua ja teki niissä 17 maalia vuosina 1963–1974.


title: Wolfgang Overath

text: Keskikentän pelintekijänä kunnostautunut Overath aloitti uransa SSV Siegburg -seurassa, mutta edusti parhaat vuotensa 1. FC Kölniä, jota edusti 765 ottelussa vuosien 1962 ja 1977 välillä: maaleja hän teki Kölnin paidassa 287 kappaletta.


title: Wolfgang Overath

text: Wolfgang Overath voitti Bundesliigan mestaruuden Kölnin mukana 1964 ja Saksan cupin 1968.


title: Wolfgang Overath

text: Kultaan huipentuneissa MM-kotikisoissa 1974 hän pelasi Saksan keskikentän keskustassa. Vuoden 1966 kisoissa hän tuli hopealle ja vuoden 1970 kisoissa pronssille. Hän onkin yksi harvoista pelaajista, joilla on kaikenvärisiä mitaleita maailmanmestaruuskisoista.


title: Wolfgang Overath

text: Overath tunnettiin oivallisena syöttäjänä, erityisesti vasemmalla jalallaan. Maaotteluita hänelle olisi voinut kertyä enemmänkin, ellei Günter Netzer olisi syrjäyttänyt häntä joksikin aikaa Saksan ykköspelintekijänä 1970-luvun alussa.


title: Wolfgang Overath

text: Vuonna 2004 hänet valittiin 1. FC Kölnin puheenjohtajaksi. Köln purki sopimuksen Overathin kanssa marraskuussa 2011, vaikka hänet oli valittu tehtävään vuoteen 2013 saakka.


title: Costa Victoria

text: Costa Victoria on Costa Crocieren vuonna 1996 valmistunut ruotsalaisen arkkitehdin suunnittelema risteilyalus. Alus risteilee Välimerellä ja Etelä-Amerikassa. Se on käynyt Suomessa 2008.


title: Costa Victoria

text: Alus tilattiin Bremer Vulcanin Vegesackin telakalta Bremenistä Saksasta. Sen köli laskettiin telakkanumerolla 1107 ja alus laskettiin vesille 2. syyskuuta 1995. Alus teki ensimmäisen koeajon 15. helmikuuta 1996 ja toisen 1. heinäkuuta. Alus luovutettiin genovalaiselle Costa Crociere SpA:lle 10. heinäkuuta.


title: Costa Victoria

text: Alus aloitti ensimmäisen risteilynsä Venetsiasta 28. heinäkuuta 1996 ja ensimmäisen Karibianristeilynsä 10. marraskuuta. Tämän jälkeen alus oli kesät Välimerellä ja talvet Karibialla.


title: Costa Victoria

text: Alus oli modernisoitavana joulukuusta 2003 helmikuuhun 2004 Lloyd Werftillä Bremerhavenissa Saksassa.


title: Nätki

text: Nätki on Savonlinnan kaupungin lähiö. Kaupunginosan nimi saattaa juontaa juurensa seudulla aikoinaan olleesta Nätkin tilasta.


title: Nätki

text: Nätkin lähiö sijaitsee Kyrönsalmen itäpuolella. Asemakaava laajeni vuonna 1936 Savonlinnassa kaupunginvaltuuston päätöksellä Pääskylahteen, koska Schaumanin työntekijöiden asuntotilannetta haluttiin kohentaa kaupungin itäosissa. Asutus ryhtyi laajenemaan Nätkille, jonka kehitykseen vaikuttivat keskeisesti vuonna 1917 rakennettu Pääskyniemen telakka, vuonna 1918 käynnistynyt Lypsyniemen konepaja ja vuonna 1921 toimintansa aloittanut Schaumanin vaneritehdas. Teollisuus ja tarvitsema työvoima asettuivat Nätkille ja sen lähialueelle.


title: Nätki

text: Talvisodan jälkeen alkoi Nätkin kasvun aika, sillä yksityiset henkilöt, Schauman-yhtiö ja kaupunki ryhtyivät rakentamaan asuntoja Inkerinkylään. Osa asuinrakennuksista oli Ruotsista saatuja lahjoitustaloja. Inkerinkylä sai nimensä Neuvostoliitosta paenneista inkeriläisistä, jotka asuttivat aluetta väliaikaisesti, kunnes osa heistä jatkosodan jälkeen pakkosiirrettiin Neuvostoliitoon. Vuonna 1945 Pääskylahteen hyväksyttiin asemakaavamuutos, joka painotti omakotiasumista kerrostaloasumisen sijaan. Asutuksen laajentuessa jälleenrakennuksen aikana Nätkistä tehtiin vuonna 1956 XII kaupunginosa.


title: Nätki

text: Sodan jälkeen teollisuus vain laajeni Nätkillä, sillä Karkulahden ääreen rakennettiin Rauma-Repolan telakka-alue, joka idän kaupan romahtamisen seurauksena muutettiin 1990-luvulla teollisuusalueeksi.


title: Nätki

text: Nykyisin Nätkillä esiintyy kaikkia rakennusmuotoja omakotitaloista rivi- ja kerrostaloihin. Siellä toimii katsastusasema ja savon nätki


title: Thomson Dream

text: Thomson Dream on Maltan pääkaupunkiin Vallettaan rekisteröidyn TUI UK Limitedin 2010 ostama risteilyalus, jota operoi Thomson Cruises. Alus oli Costa Cruisesin risteilyaluksena nimellä "Costa Europa" vuosina 2002–2010.


title: Thomson Dream

text: Alus tilattiin Jos. L. Meyer Werftilta Papenburgista Saksasta. Sen köli laskettiin telakkanumerolla 610 ja alus laskettiin vesille 28. syyskuuta 1985. Alus oli koeajoissa 26.–30. joulukuuta, ja se luovutettiin panamalaiselle Home Linelle 6. toukokuuta 1986 nimellä "Homeric".


title: Thomson Dream

text: Alus oli risteilyaluksena, kunnes se myytiin 27. marraskuuta 1988 Holland America Linelle, joka kastoi sen "Westerdamiksi". Aluksen kotisatamana oli Nassau Bahamalla. Alus oli Jos L. Meyer Werftillä pidennettävänä 30. lokakuuta 1989 – 12. maaliskuuta 1990, mistä palattuaan se oli risteilyaluksena Karibialla ja Alaskassa. Alus siirrettiin Alankomaiden lipun alle vuonna 1996, jolloin sen kotisatamaksi tuli Rotterdam.


title: Thomson Dream

text: Costa Crociere SpA osti huhtikuussa 2002 aluksen nimeten sen "Costa Europaksi". Alus siirtyi Italiaan Genovaan, josta se aloitti risteilyt 27. huhtikuuta.


title: Thomson Dream

text: "Costa Europa" oli 26. helmikuuta 2010 tulossa Safagasta Sharm-el-Sheikhiin, kun se törmäsi huonon sään takia laituriin. Onnettomuudessa kuoli kolme ja loukkaantui neljä, kuolleet olivat laivan henkilökuntaa Brasiliasta, Hondurasista ja Intiasta. Viranomaisten mukaan loukkaantuneista yksi oli Italian ja kolme Britannian kansalaisia. Heidän tilansa kerrottiin olevan vakaa. Aluksella oli 1 400 matkustajaa.


title: Thomson Dream

text: Alus rekisteröitiin huhtikuussa 2010 TUI UK Limitedille, jolloin sen kotisatamaksi vaihtui Maltan Valletta. Alus sai samalla uuden nimen "Thomson Dream".


title: Hisham Abdulrahman

text: Hisham Abdulrahman al-Howaish (; s. 7. maaliskuuta 1980 Jedda) on saudiarabialainen näyttelijä. Hän esiintyi elokuvassa "Keif al-hal?" (2006) ja voitti Libanonin Star Academy -kilpailun sen toisella tuotantokaudella. Saudi-Arabian uskonnolliset johtajat tuomitsivat Abdulrahmanin, sillä pitivät Star Academya islaminvastaisena.


title: Hisham Abdulrahman

text: Abdulrahmanilla on kahdeksan siskoa ja seitsemän veljeä.


title: Costa neoRomantica

text: Costa neoRomantica on 1993 nimellä "Costa Romantica" valmistunut Costa Crocieren risteilyalus. Laivalla on capri-uimala ja neljä ravintolaa. Laiva uudistettiin vuosien 2011 ja 2012 aikana San Giorgio del Porton -telakalla Genovassa ja se aloitti risteilyt uudistettuna maaliskuun alussa 2012. Uudistuksen jälkeen alus nimettiin uudelleen "Costa neoRomanticaksi". Sille lisättiin hyttejä ja sisätiloja sekä ulkonäköä uudistettiin.


title: Costa neoRomantica

text: Alus tilattiin Fincantieri, C. N. Italiana (Breda) -telakalta Venetsiasta Italiasta. Sen köli laskettiin telakkanumerolla 5899 ja alus laskettiin vesille 28. marraskuuta 1992. "Costa Romanticaksi" nimetty alus luovutettiin 22. syyskuuta 1993 napolilaiselle Costa Crociere SpA:lle.


title: Costa neoRomantica

text: Alus aloitti ensimmäisen risteilynsä 7. lokakuuta 1993 Genovasta Kanariansaarille. Se lähti 20. lokakuuta Genovasta Miamiin, jossa se asetettiin 21. marraskuuta Miamista Karibianmeren risteilyille. Kesäisin alus jatkoi Välimeren risteilyillä. Aluksen kotisatamaksi muutettiin vuonna 2000 Genova.


title: Costa neoRomantica

text: Aluksen konehuoneessa syttyi tulipalo 25. helmikuuta 2009 ja sen lähestyessä Uruguayn rannikkoa myös yksi generaattori syttyi tuleen. Alus saapui 29. lokakuuta 2011 Genovaan San Giorgio del Porton telakalle modernisoitavaksi, mistä se palasi helmikuussa 2012. Alus asetettiin risteilykäyttöön nimettynä "Costa neoRomanticaksi".


title: Dynastini

text: Dynastini on kovakuoriaisten lahkoon (Coleoptera), lehtisarvisten heimoon (Scarabaeidae) ja Dynastinae-alaheimoon kuuluva tribus.


title: Jujo Thermal

text: Jujo Thermal Oy on suomalainen yritys, joka valmistaa termosensitiivistä paperia ja muita erikoispapereita Kauttuan paperitehtaassa. Yrityksen kotipaikka on Eura. Jujo Thermalilla oli 203 työntekijää tilikaudella 2015. Yhtiö on perustettu vuonna 1990. Toimitusjohtajana ja hallituksen puheenjohtajana toimii Yoshihide Kimura. Tilikaudella 2015 yhtiön liikevaihto oli 96,6 miljoonaa euroa.


title: Jujo Thermal

text: Jujo Thermalin omistaa japanilainen Nippon Paper Industries. Siitä tuli yhtiön ainoa omistaja vuodenvaihteessa 2013–2014, kun se osti puolet yhtiön osakekannasta Ahlstromilta 2,75 miljoonalla eurolla.


title: Sinikka Keskitalo

text: Sinikka Marja-Liisa Keskitalo (o.s. Leppälä, 29. tammikuuta 1951 Jalasjärvi – 25. lokakuuta 2011 Tampere) oli suomalainen kestävyysjuoksija. Hän edusti Tampereen Urheilijat -38 -seuraa, ja häntä valmensi Tapio Keskitalo.


title: Sinikka Keskitalo

text: Keskitalo sijoittui 65:nneksi maastojuoksun maailmanmestaruuskilpailuissa New Yorkissa 1984. Los Angelesin olympialaisissa samana vuonna hän oli maratonilla viidestoista ajalla 2.35.15. Maantiejuoksun naisten MM-kisoissa hän sijoittui 28:nneksi vuonna 1985. Vuonna 1986 Keskitalo oli MM-maastojuoksuissa Neuchatelissa 102.


title: Sinikka Keskitalo

text: Keskitalon paras arvokisamenestys on vuodelta 1986, jolloin hän sijoittui Stuttgartin EM-kilpailujen maratonilla neljänneksi ajalla 2.34.31. Neuvostoliiton Jekaterina Hramenkova ohitti hänet muutama kilometri ennen maalia ja voitti pronssin 13 sekunnin erolla Keskitaloon. Rooman MM-kilpailuissa 1987 Keskitalo sijoittui maratonilla kahdeksanneksi ajalla 2.35.16. Hän itse arvosti enemmän Rooman sijoitusta, koska kilpailussa oli mukana maailman parhaat lajin kilpakumppanit. Maantiejuoksun MM-kilpailuissa Monte Carlossa hän sijoittui samana vuonna 33:nneksi. Vuonna 1988 hän oli maastojuoksun MM-kisoissa Aucklandissa 49. ja maantiejuoksun MM-kisoissa Adelaidessa sijalla 21. Soulin olympiamaratonilla hän sijoittui sijalle 42.


title: Sinikka Keskitalo

text: Keskitalo voitti maratonin Suomen mestaruuden Tammisaaressa 1983, Liperissä 1984, Valkeakoskella 1985, Karjaalla 1990 ja Posiolla 1991. SM-pronssia hän sai Seinäjoella 1982. Kalevan kisoissa hän voitti 10 000 metrin mestaruuden Vaasassa 1986. Matkan SM-hopeaa hän saavutti Kajaanissa 1984 ja Kuopiossa 1987 sekä SM-pronssia Lahdessa 1985 ja Hämeenlinnassa 1988.


title: Sinikka Keskitalo

text: Keskitalon ennätys maratonilla on 2.33.18, jonka hän juoksi sijoittuessaan viidenneksi Bostonin maratonilla 1986. Hän juoksi 12 kertaa maratonin alle 2.37. Hän juoksi maratonin alle 2 t 40 min kahdeksana peräkkäisenä vuotena 1983–1990. Suomi–Ruotsi-maaotteluissa hän oli mukana viisi kertaa 10 000 metrin ratajuoksussa.


title: Sinikka Keskitalo

text: Keskitalo työskenteli työuransa 20 viimeistä vuotta Tampereen Aterialla. Hän kuoli 25. lokakuuta 2011 vakavaan sairauteen.


title: Kulosaaren yhteiskoulu

text: Kulosaaren yhteiskoulu ("KSYK / Kulosaari Secondary School") on vuonna 1940 perustettu yksityinen koulu Helsingin Kulosaaressa. Kansainvälisyyttä painottavassa oppilaitoksessa toimii peruskoulun luokat 7–9 ja lukio. Peruskoulussa opiskellaan suomenkielisillä, englanninkielisillä ja kaksikielisillä luokilla. Lukiossa on suomenkielinen yleislinja, englanninkielinen linja, yhteiskunta- ja talouslinja sekä tiede- ja teknologialinja. Koulussa on noin 900 oppilasta sekä noin 85 opettajaa tai muuta henkilökuntaa. Rehtorina toimii Lauri Halla. Kulosaari oli YLE:n vertailussa kevään 2018 ylioppilaskokeiden tulosten perusteella maan 3. paras lukio.


title: Kulosaaren yhteiskoulu

text: Kulosaaren yhteiskoulu perustettiin syksyllä 1940 tuolloin vielä itsenäiseen Kulosaaren kuntaan ja sen on alusta alkaen omistanut Kulosaaren yhteiskoulun osakeyhtiö. Se oli Itä-Helsingin ensimmäinen suomenkielinen oppikoulu. Koulu toimi Domus-nimisessä kerrostalossa kunnes oma rakennus valmistui 1955. Koulun erityispainotuksena on 1990-luvulta alkaen ollut kansainvälisyys ja vieraskielinen opetus. Koulua ei kunnallistettu peruskoulu-uudistuksessa 1977, mutta sen toimintamuoto muuttui oppikoulusta peruskoulun yläasteeksi (luokat 7–9) ja lukioksi.


title: Kulosaaren yhteiskoulu

text: Koulurakennuksen vanhin osa on valmistunut 1955 (arkkitehti Jorma Järvi), laajennus 1966 (arkkitehti Osmo Lappo), uusi osa vuonna 2000 (arkkitehti Matti Pohjanpalo), ns. Pikkusali vuonna 2011 (arkkitehti Pekka Saatsi), kirjastosiipi 2015 (arkkitehti Regina Sundgrén) sekä musiikkitalo School of Rock vuonna 2017 (arkkitehti Pekka Saatsi). Lisäksi koululla on vuokratiloja Domus-asuinrakennuksessa. Koulun tilat sisältävät mm. auditoriomallisen keskushallin, kirjaston, kuntosalin, kahvilan ja jopa "suihkulähteen". Koulun lähellä on myös urheilukenttä.Yläasteen suomenkieliselle luokalle pääsevät ensisijaisesti oppilaat, jotka asuvat Kulosaaressa, mutta myös muualla asuvat voivat hakea ko. luokalle. Englanninkieliselle tai kaksikieliselle luokalle päästäkseen oppilaan on suoritettava pääsykoe. Lukion suomenkieliselle yleislinjalle otetaan opiskelijat keskiarvon mukaan. Englanninkieliselle linjalle sekä Yhteiskunta- ja talouslinjalle valitaan oppilaat keskiarvon ja pääsykokeen yhteispistemäärän perusteella. Syksyllä 2017 lukiossa alkaa uutena Tiede- ja teknologialinja.


title: Kulosaaren yhteiskoulu

text:
Kulosaaren yhteiskoulussa opetus painottuu kaksikielisyyteen. Suurin osa luokista on kaksikielisiä. Kaksikielisillä linjoilla useimmat aineet, esimerkiksi tiedeaineet, opetetaan sekä englanniksi että suomeksi. Usein esimerkiksi käytetään suomenkielistä kirjaa, mutta opettajan tarjoamat muut materiaalit ovat englanniksi. Englanninkielisillä linjoilla opetus on pääosin englanniksi.
Suomenkielisillä linjoilla sekä yläasteella että lukiossa kaikki pakolliset kurssit ovat suomeksi. Näillä linjoilla opiskelevien oppilaiden ja opiskelijoiden on kuitenkin mahdollista ottaa valinnaisia kursseja myös englanniksi.


title: Kulosaaren yhteiskoulu

text: HELIMUN eli Helsinki International Model United Nations on kaksipäiväinen YK:ta simuloiva tapahtuma, joka järjestetään vuosittain Kulosaaren Yhteiskoululla. HELIMUNissa Kulosaaren yhteiskoulun yhdeksännen luokan oppilaat pääsevät edustamaan eri YK:n jäsenmaita ja keskustelemaan kansainvälisistä ongelmista YK:n istuntoja jäljittelevissä kokouksissa. Konferenssiin osallistuu oppilaita myös muista suomalaisista ja sekä ulkomaisista kouluista. Vuonna 2016 Kulosaaren yhteiskoulussa järjestettiin jo 16. HELIMUN-tapahtuma.


title: Kulosaaren yhteiskoulu

text: Koulussa järjestetään myös joka syksy perinteiset Syystanssiaiset ja Urheilupäivä. Lisäksi lukuvuoden mittaan on useita vuosittain vaihtuvia teemapäiviä, kuten Arts and Skills Day, Science Day ja Language Day.


title: Epafras

text: Epafras oli Uuden testamentin Kolossalaiskirjeessä mainittu kristitty saarnaaja, joka oli tuonut evankeliumin eli kristinuskon Kolossan kaupunkiin. Paavalin ollessa vankina Roomassa Epafras tuli kertomaan hänelle kristinuskon menestyksekkäästä leviämisestä Kolossassa. Hän jäi Paavalin luokse Roomaan ja hänen mainitaan myöhemmin olleen yhdessä hänen kanssaan vankina. Paavali kertoo Epafraksen rukoilevan jatkuvasti Kolossan seurakunnan puolesta ja että hän näkee paljon vaivaa sekä Kolossan että Laodikean ja Hierapoliin seurakuntien puolesta.


title: Arabianbulbuli

text: Arabianbulbuli ( "Pycnonotus xanthopygos") on Lähi-idässä elävä varpuslintulaji.


title: Arabianbulbuli

text: Arabianbulbulin pituus on noin 19 cm, siipien kärkiväli 26,5–31 cm ja paino 35–46 g. Laji muistuttaa yleistä kyläbulbulia, sillä on musta pää ja vaaleanharmaa silmärengas, selkäpuoli on ruskea, mahapuoli vaaleanharmaa ja alaperä keltainen. Sukupuolet ovat samanvärisiä. Äänet muistuttavat kyläbulbulin ääniä.


title: Arabianbulbuli

text: Arabianbulbuli elää, nimensä mukaisesti, Lähi-idässä: Arabian niemimaan ja Välimeren itäpään rannikko-osissa, Euroopassa vain Turkin etelärannikolla. Laji on paikkalintu. Lajin esiintymisalueen laajuus on 100 000–1 000 000 neliökilometriä ja sen Euroopan populaation koko on 12 000–36 000 yksilöä. Lajia ei ole tavattu Suomessa.


title: Arabianbulbuli

text: Arabianbulbulit viihtyvät puutarhoissa, pensaikoissa ja palmumetsiköissä sekä banaani- ja appelsiinilehdoissa.


title: Arabianbulbuli

text: Arabianbulbulin pieni maljamainen pesä on pensaassa tai matalalla palmussa. Naaras munii tavallisesti 3 munaa, joita haudotaan 14 päivää. Molemmat emot huolehtivat poikasista, jotka jättävät pesän 2-viikkoisina. Pesyeitä on kaksi tai kolme kesän aikana.


title: Arabianbulbuli

text: Arabianbulbulien pääravintoa ovat hedelmät, siemenet ja hyönteiset, pienissä määrin myös lehdet, kukat ja mesi.


title: Delfort Group

text: Delfortgroup AG on itävaltalainen paperiteollisuusyhtiö. Delfortgroup muodostettiin jakamalla vanha itävaltalainen sukuyhtiö Trierenberg. Delfortilla on viisi paperitehdasta Itävallassa, Tšekissä, Unkarissa ja Suomessa. Delfortgroup valmistaa erikoispapereita, kuten esimerkiksi tarra-, varmuus- ja savukepapereita.


title: Delfort Group

text: Suomessa Delfortgroupiin kuuluu Tervakoski Oy eli Tervakosken paperitehdas, joka on yhtymän suurin tuotantolaitos. Tehdas sijaitsee Janakkalan Tervakosken kylässä. Tehtaalla on käytössä Suomen vanhin paperikone.


title: Henry Hartsfield

text: Henry Warren Hartsfield, Jr. (21. marraskuuta 1933 Birmingham, Alabama – 17. heinäkuuta 2014) oli yhdysvaltalainen astronautti. Uransa aikana hän vietti yli 480 tuntia avaruudessa.


title: Henry Hartsfield

text: Hartsfield syntyi ja opiskeli Birminghamissa Alabaman osavaltiossa, ja jatkoi opintojaan Tennesseen yliopistossa. Hän liittyi Yhdysvaltojen ilmavoimiin vuonna 1955 ja lensi ilmavoimien koneilla yli 7 300 tuntia. Vuonna 1969 hänestä tuli astronautti. Hän osallistui Apollo 16- ja Skylab 2-, 3- ja 4-missioihin.


title: Henry Hartsfield

text: Hartsfield jäi NASAsta eläkkeelle 1998 ja siirtyi yksityisen yrityksen johtotehtäviin, joissa hän jatkoi vuoteen 2006.


title: Laitiainen

text: Laitiainen on kulmakunta ja entinen koulupiiri Somerolla Somerolta Forssaan johtavan seututien 282 varressa. Laitiaisiin perustettiin kansakoulu vuonna 1928 ja se lopetettiin vuonna 1967.


title: Laitiainen

text: Nimi Laitiainen tulee Someron Harjun, Lammin, Härkälän ja Saarentaan kylien Laitiaistenmaan takamaapalstasta, ja vanhin asutus alueella onkin syntynyt Someron jokivarressa sijanneiden Harjun ja Härkälän kartanoiden ja Saarentaan kylän talojen torpista. Näiden lisäksi nykyiselle Laitiaisten kulmakunnalle ulottuvat myös Someron Sylvänän ja Ollilan kylien takamaat.


title: Hannu Mäkelä (täsmennyssivu)

text: Hannu Mäkelä oli lokakuussa 2014 Suomen 94:nneksi yleisin kutsumanimen ja sukunimen yhdistelmä.